
****

**2.nodevums**

**Gala ziņojums “Psihosociālās rehabilitācijas pakalpojuma bērniem ar funkcionāliem traucējumiem un viņu likumiskajiem pārstāvjiem vai audžuģimenei apraksts”**

*2.nodevums “Gala ziņojums “Psihosociālās rehabilitācijas pakalpojuma bērniem ar funkcionāliem traucējumiem un viņu likumiskajiem pārstāvjiem vai audžuģimenei apraksts””**tiek izstrādāts Eiropas Savienības (turpmāk – ES) fondu darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālajai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" ES fondu projekta ''Sociālo pakalpojumu atbalsta sistēmas pilnveide'' (projekta identifikācijas Nr.9.2.2.2/16/I/001) ietvaros, kā arī Eiropas Savienības stratēģijā “Eiropa 2020”, Nacionālajā attīstības plānā 2014.-2020. gadam un “Sociālās aizsardzības un darba tirgus politikas pamatnostādnēs 2021.-2027. gadam” izvirzīto mērķu un noteikto prioritāšu sasniegšanai.*

Pasūtītājs: Labklājības ministrija

Izpildītājs: biedrība “Latvijas Autisma apvienība”

Autori: Līga Bērziņa, Līga Pranča, Ingrīda Ivanova, Līga Radiņa, Gundega Klauža

Rīga, 2023. gada oktobris

SATURS

[IZMANTOTIE SAĪSINĀJUMI 3](#_Toc150945683)

[IZMANTOTO TERMINU SKAIDROJUMI 4](#_Toc150945684)

[IEVADS 6](#_Toc150945685)

[METODOLOĢIJA 8](#_Toc150945686)

[1. PSIHOSOCIĀLĀS REHABILITĀCIJAS PAKALPOJUMA REZULTĀTU KOPSAVILKUMS 10](#_Toc150945687)

[2. PSIHOSOCIĀLĀS REHABILITĀCIJAS PAKALPOJUMA APRAKSTS 14](#_Toc150945688)

[2.1. Psihosociālās rehabilitācijas pakalpojuma definīcija, mērķi, uzdevumi, mērķa grupa un sasniedzamie rezultāti 14](#_Toc150945689)

[2.2. Psihosociālās rehabilitācijas pakalpojuma veidi 15](#_Toc150945690)

[2.2.1. Vispārīgā atbalsta grupa 17](#_Toc150945691)

[2.2.2. Specializētā atbalsta grupa 19](#_Toc150945692)

[2.2.3. Radošās darbnīcas 21](#_Toc150945693)

[2.3. Atbalsta grupu vadītāju – līdzinieku un pieredzes ekspertu mācības un supervīziju nodrošināšana 25](#_Toc150945694)

[2.4. Psihosociālās rehabilitācijas pakalpojuma sniegšanas kārtība 29](#_Toc150945695)

[2.5. Psihosociālās rehabilitācijas pakalpojuma sniegšanā un saņemšanā iesaistītās puses, to pienākumi un tiesības 42](#_Toc150945696)

[2.6. Prasības psihosociālās rehabilitācijas pakalpojuma sniedzējiem un psihosociālās rehabilitācijas pakalpojuma sniegšanā iesaistītajiem speciālistiem 46](#_Toc150945697)

[2.7. Psihosociālās rehabilitācijas pakalpojuma vienas vienības izmaksu noteikšanas metodika un pakalpojuma cena 49](#_Toc150945698)

[2.8. Psihosociālās rehabilitācijas pakalpojuma kvalitātes uzraudzība 50](#_Toc150945699)

[2.9. Psihosociālās rehabilitācijas pakalpojuma standarts 51](#_Toc150945700)

[2.10. Psihosociālās rehabilitācijas pakalpojuma turpmākai nodrošināšanai nepieciešamais finansējums un rezultatīvie rādītāji 51](#_Toc150945701)

[2.11. Priekšlikumi izmaiņām normatīvajos aktos 55](#_Toc150945702)

[KOPSAVILKUMS 57](#_Toc150945703)

[ANOTĀCIJA 60](#_Toc150945704)

[ANNOTATION 62](#_Toc150945705)

[PIELIKUMI 64](#_Toc150945706)

# IZMANTOTIE SAĪSINĀJUMI

|  |  |
| --- | --- |
| AST | Autiskā spektra traucējumi |
| ANO | Apvienoto Nāciju organizācija |
| bērns ar FT/bērns | Bērns ar funkcionāliem traucējumiem, (t.sk. ar autiskā spektra traucējumiem) |
| DB | Datu bāze |
| FT | Funkcionālie traucējumi |
| GRT | Garīga rakstura traucējumi |
| LAA | Latvijas Autisma apvienība |
| LM | Labklājības ministrija |
| MK | Ministru kabinets |
| NVD | Nacionālais veselības dienests |
| NVO | Nevalstiskā organizācija |
| PR pakalpojums | Psihosociālās rehabilitācijas pakalpojums |
| SA | Specializētā aptauja |
| SAA | Somijas Autisma apvienība |
| SR plāns | Individuālais sociālais rehabilitācijas plāns |
| VDEĀVK | Veselības un darbspēju ekspertīzes ārstu valsts komisija |
| vecāki | Bērna ar FT likumiskie pārstāvji vai audžuģimene |

# IZMANTOTO TERMINU SKAIDROJUMI

**Autiskā spektra traucējumi** ir viens no attīstības traucējumu veidiem, kas pieder plašākai neirālās attīstības traucējumu grupai. Klīniski šo sindromu raksturo grūtības sociālajā komunikācijā, sociālajā mijiedarbībā, stereotipiski uzvedības modeļi un ierobežotas intereses, sindroma pamatā ir polietioloģiska, heterogēna nervu sistēmas attīstības traucējumu kopa. AST vidējā izplatība pasaulē visām vecuma grupām ir 0.7 %, šie ir traucējumi visa mūža garumā, kas ietekmē veidu, kādā persona komunicē ar citiem un redz pasauli sev apkārt. Zēniem AST diagnosticē divas līdz trīs reizes biežāk nekā meitenēm. AST izpaužas ar noteiktu pazīmju, simptomu un funkcionēšanas īpatnību kopumu, bet katram indivīdam šo pazīmju kopums un funkcionēšanas grūtības atšķiras: no ļoti viegli izteiktām līdz nozīmīgi izteiktām un var būtiski ietekmēt bērna attīstību un traucēt iekļaušanos sabiedrībā. AST pacientu terapijā iespējams izmantot uz pierādījumiem balstītas, efektīvas psihosociālās ārstēšanas un rehabilitācijas metodes, kas var mazināt šo traucējumu izpausmes, sekmēt bērna/pusaudža attīstību, uzlabot viņa funkcionēšanu un integrēšanos sabiedrībā. Agrīna AST atpazīšana, ārstēšana un rehabilitācija būtiski uzlabo tālāko psihosociālo prognozi [25].

**Aspergera sindroms** ir traucējumi, kam raksturīga tāda pati sociālās aktivitātes kvalitatīva patoloģija kā autisma gadījumā, reizē ar ierobežotu, stereotipu un atkārtotu interešu un darbības repertuāru. No bērnības autisma tas atšķiras pamatā ar to, ka nav vispārējas valodas vai kognitīvo funkciju atpalicības vai aizkavējuma. Patoloģija bieži saistās ar smagu neveiklību. Traucējumiem ir stipra tendence turpināties arī pusaudžu vecumā un pieaugušam. Pieaugušā dzīves sākumā reizēm gadās psihotiskas epizodes. Aspergera sindroms raksturo cilvēkus, kuriem nav tik izteiktas autisma pazīmes, un tas tiek uzskatīts par autiskā spektra traucējumu augsti funkcionējošu formu [24].

**Lietišķā uzvedības analīze jeb ABA terapija (Applied Behavior Analysis)** ir terapijas metode, kas balstās uzvedības zinātnē. Tās ietvaros speciālists analizē cilvēka uzvedību un veidus, kā to mainīt, lai palīdzētu indivīdam pielāgoties videi.  Uzvedības analīze piemērota, lai palīdzētu cilvēkiem ar: socioemocionāliem traucējumiem, trauksmi, atkarībām, smadzeņu bojājumiem.  ABA terapija visvairāk tiek pielietota cilvēkiem ar autismu un citiem attīstības traucējumiem. Veicot uzvedības analīzi, tiek noteikts bērna vai pieaugušā attīstības līmenis katrā konkrētajā jomā (komunikācijā, valodā, praktiskajās iemaņās, lasīšanā, emociju izpratnē u.c.), analizētas uzvedības problēmas un izveidots plāns uzvedības maiņai un prasmju attīstīšanai, lai trenētu komunikācijas prasmes, attīstītu spējas apgūt mācību vielu skolā un veidotu patstāvīgas dzīves iemaņas. Procesa laikā tiek sistemātiski pozitīvi pastiprināta vēlamā uzvedība un samazināta nevēlamā vai kaitīgā uzvedība [26].

**Funkcionāli traucējumi** — redzes, dzirdes vai kustību traucējumi, augšanas, uzvedības, valodas attīstības vai fiziskās un garīgās attīstības traucējumi. Tie var būt iedzimti vai iegūti skeleta, muskuļu, saistaudu vai ķirurģisku slimību vai dažādu traumu rezultātā.[[1]](#footnote-1)

**Funkcionēšanas ierobežojumi** – ir slimības, traumas vai iedzimta defekta izraisīts fizisks vai garīgs (organisma spēju; apmācības, komunikācijas, orientācijas, pārvietošanās, pašaprūpes spēju; savas uzvedības, aktivitāšu, līdzdalības kontrolēšanas spēju) traucējums, kas ierobežo personas spējas strādāt, aprūpēt sevi un apgrūtina tās iekļaušanos sabiedrībā.[[2]](#footnote-2)

**Invaliditāte** – ilgstošs vai nepārejošs ļoti smagas, smagas vai mērenas pakāpes funkcionēšanas ierobežojums, kas ietekmē personas garīgās vai fiziskās spējas, darbspējas, pašaprūpi un iekļaušanos sabiedrībā. Invaliditātes un darbspēju zaudējuma noteikšanas kritērijus, terminus un kārtību reglamentē Invaliditātes likums un Ministru kabineta 2014. gada 23. decembra noteikumi Nr. 805 "Prognozējamas invaliditātes, invaliditātes un darbspēju zaudējuma noteikšanas un invaliditāti apliecinoša dokumenta izsniegšanas noteikumi". Personai līdz 18 gadu vecumam invaliditāti nosaka bez iedalījuma grupās. No 2015.gada 1. janvāra personām no 18 gadu vecuma līdz valsts vecuma pensijas piešķiršanai nepieciešamajam vecumam izvērtē funkcionēšanas ierobežojumu un tā pakāpi, nosaka darbspēju zaudējumus procentos un:

I invaliditātes grupu, ja darbspēju zaudējums ir 80—100 procentu apmērā, — ļoti smaga invaliditāte;

II invaliditātes grupu, ja darbspēju zaudējums ir 60—79 procentu apmērā, — smaga invaliditāte;

III invaliditātes grupu, ja darbspēju zaudējums ir 25—59 procentu apmērā, — mēreni izteikta invaliditāte.

**Datu bāze** ir nodevuma ietvaros izstrādāts un uzturēts esošo un potenciālo atbalsta saņēmēju reģistrs (Excel programmā). Tas ir svarīgs elements PR pakalpojuma atbalsta grupu tīkla izveidei (vienuviet reģistrēti atbalsta grupu dalībnieki, vecāki, kuri gatavi vadīt atbalsta grupas, un vecāki un personas ar AST, kuri gatavi dalīties ar savu pieredzi dažādos jautājumos *(experts by experience).*

# IEVADS

Projekta “Psihosociālās rehabilitācijas pakalpojuma izstrāde un ieviešana bērniem ar funkcionāliem traucējumiem, viņu likumiskajiem pārstāvjiem vai audžuģimenei” ietvaros ir izstrādāts jauns PR pakalpojums bērniem ar FT. Minētā projekta darbība tika īstenota darbības programmas “Izaugsme un nodarbinātība” 9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.2. pasākuma “Sociālo pakalpojumu atbalsta sistēmas pilnveide” projekta Nr.9.2.2.2./16/I/001 “Sociālo pakalpojumu atbalsta sistēmas pilnveide” ietvaros, kā arī Eiropas Savienības stratēģijā “Eiropa 2020”, Nacionālajā attīstības plānā 2014.-2020. gadam un “Sociālās aizsardzības un darba tirgus politikas pamatnostādnēs 2021.-2027. gadam” izvirzīto mērķu un noteikto prioritāšu sasniegšanai.

PR pakalpojumu bērniem ar FT un viņu vecākiem izstrādājusi un aprobāciju izmēģinājumprojektā veikusi LAA.

**PR pakalpojuma izstrādes mērķis** – izstrādāt PR pakalpojuma bērniem un viņu vecākiem aprakstu un aprobēt šī pakalpojuma sniegšanu praksē.

**PR pakalpojuma mērķa grupa** – bērni ar FT, kuriem VDEĀVK ir noteikusi invaliditāti, un viņu likumiskie pārstāvji vai audžuģimene.

**PR pakalpojuma izstrāde un aprobācija izmēģinājumprojektā veikta trīs posmos**:

* 1.posms – PR pakalpojuma izstrāde.

*Šajā posmā sagatavots 1.nodevums – Sākotnējais ziņojums “PR pakalpojuma bērniem ar FT, viņu likumiskajiem pārstāvjiem vai audžuģimenei apraksts”*

* 2.posms – PR pakalpojuma aprobācija izmēģinājumprojektā.

*Šajā posmā PR pakalpojums atbilstoši 1.posmā izstrādātajai PR pakalpojuma metodikai aprobēts izmēģinājumprojektā. Izmēģinājumprojekta laikā PR pakalpojums tika nodrošināts 380 (plāns vismaz 300) mērķa grupas personai. 2.posmā tiek nodrošināta ikmēneša pārskatu iesniegšana par izmēģinājumprojekta īstenošanu.*

* 3.posms – PR pakalpojuma izmēģinājumprojekta rezultātu izvērtēšana un PR pakalpojuma apraksta precizēšana.

*Šajā posmā tiek veikta 2.posma izmēģinājumprojekta rezultātu apkopošana, analīze un atbilstoši iegūtajiem rezultātiem tiek precizēts 1. posmā sagatavotais nodevums un sagatavots 2.nodevums – Gala ziņojums “PR pakalpojuma bērniem ar FT un viņu likumiskajiem pārstāvjiem vai audžuģimenei apraksts”.*

PR pakalpojuma apraksta izstrādes process sadalīts divos nodevumos.

* **1. nodevumā ietilpst:**
  + - PR pakalpojuma definīcija, mērķi un uzdevumi;
    - PR pakalpojuma veidi;
    - Atbalsta grupu vadītāju – līdzinieku un pieredzes ekspertu apmācības un supervīziju nodrošināšana;
    - PR pakalpojuma sniegšanas kārtība;
    - PR pakalpojuma saņemšanas kritēriji;
    - Prasības PR pakalpojuma sniegšanā iesaistītajiem speciālistiem;
    - PR pakalpojuma sniegšanā iesaistīto pušu – PR pakalpojumu sniedzošās organizācijas, speciālistu un PR pakalpojuma saņēmēju - tiesiskās attiecības;
    - PR pakalpojuma vienas vienības izmaksu noteikšanas metodika izmēģinājumprojektā;
    - PR pakalpojuma sniegšanas kvalitātes uzraudzības sistēma;
    - Aptaujas anketas PR pakalpojuma kvalitātes novērtēšanai – PR pakalpojuma saņēmējiem (bērniem un vecākiem), atbalsta grupu vadītājiem – profesionāļiem, pieredzes ekspertiem, līdziniekiem, PR pakalpojuma nodrošināšanā iesaistītajiem speciālistiem - PR pakalpojuma vadītājam, koordinatoram un sociālajam darbiniekam;
    - PR pakalpojuma standarts;
    - PR pakalpojuma izmēģinājumprojekta norises apraksts;
    - Esošās situācijas apraksts (3.pielikums), t.sk. Somijā izmantotās pieejas atbalsta sniegšanā apraksts, izvērtējums un Latvijas situācijas izvērtējums atbalsta sniegšanā bērniem ar FT.
* **2. nodevumā** – Gala ziņojums “PR pakalpojuma bērniem ar funkcionāliem traucējumiem un viņu likumiskiem pārstāvjiem vai audžuģimenēm apraksts” – ietilpst:
  + - informācija par izmēģinājumprojekta laikā sniegtā PR pakalpojuma sasniegtajiem rezultātiem;
    - PR pakalpojuma kvalitātes novērtēšanas anketu apkopojums un analīze;
    - PR pakalpojuma nodrošināšanas faktisko izdevumu apkopojums un analīze;
    - secinājumi par izmēģinājumprojekta laikā iegūtajiem PR pakalpojuma aprobācijas rezultātiem un priekšlikumi šī pakalpojuma pilnveidošanai;
    - priekšlikumi izmaiņām normatīvajos aktos;
    - precizēts PR pakalpojuma apraksts atbilstoši izmēģinājumprojekta rezultātiem.

Izstrādājot PR pakalpojuma aprakstu, ņemti vērā gan Latvijā spēkā esošie normatīvie akti un starptautiskās saistības cilvēktiesību jomā, gan citu valstu pieredze un prakse, īpaši pievēršot uzmanību Somijas pieredzei, kā arī Latvijā veiktiem pētījumiem, līdzvērtīgu pakalpojumu sniedzēju, sociālās jomas ekspertu un vecāku viedokļi. Tāpat arī ņemti vērā izmēģinājumprojekta laikā gūtā pieredze, rezultāti un secinājumi.

# METODOLOĢIJA

PR pakalpojuma izstrādes procesā tika izmantotas šādas metodes: normatīvo aktu analīze, dokumentu analīze, ārvalstu pieredzes izpēte, statistikas datu analīze, ekspertu intervijas, vecāku aptaujas, PR pakalpojuma nodrošināšanā iesaistīto speciālistu un pakalpojuma saņēmēju PR pakalpojuma kvalitātes novērtējuma aptauja.

* **Normatīvo dokumentu analīze –** PR pakalpojuma apraksta izstrādes procesā tika izmantoti šādi tiesību akti:
  + - ANO Konvencija par personu ar invaliditāti tiesībām;
    - ANO Bērnu tiesību konvencija;
    - Bērnu tiesību aizsardzības likums;
    - Sociālo pakalpojumu un sociālās palīdzības likums un citi normatīvie akti.
* **Dokumentu, datu apstrāde un analīze** – esošās situācijas izpētē tika izmantota publiski pieejamā, LAA un SAA sniegtā informācija par dažādu valstu pieredzi PR pakalpojuma ieviešanā un nodrošināšanā (3.pielikums).

Izpētes procesā tika izmantoti šādi datu avoti:

* + - publiski pieejamā informācija par dažādu valstu un Latvijas pieredzi dažādu pakalpojumu ieviešanā mērķa grupai;
    - publiski pieejamā informācija par līdz šim īstenotajiem sabiedrībā balstīto sociālo pakalpojumu izstrādes projektiem un veiktajiem pētījumiem par sociālajiem un atbalsta pakalpojumiem ģimenēm, kurās aug bērns ar FT un AST;
    - SAA sniegtā informācija par PR pakalpojuma ieviešanu un īstenošanu Somijā;
    - Lai izzinātu un formulētu atbalsta grupās nepieciešamās tēmas, tika analizēta pieejamā informācija biedrības LAA moderētajā Facebook grupā[[3]](#footnote-3), par kurām tēmām tiek regulāri uzdoti jautājumi.
* **Pieejamo statistikas datu apstrāde un apkopošana:**
  + - dalībai izmēģinājumprojektā personu atlases kritēriju noteikšanai tika izmantoti VDEĀVK dati “Personu skaits ar aktīviem lēmumiem par invaliditāti 2018. gada decembrī”;
    - Izstrādājot PR pakalpojuma aprobēto versiju, tika ņemti vērā PR pakalpojuma izmēģinājumprojektā iegūtie rezultāti.
* **Veikto aptauju rezultātu analīze** (2.pielikums):
* **Ekspertu intervijas** – PR pakalpojuma apraksta izstrādes posmā tika veiktas trīs ekspertu intervijas – 1) ar vienu starptautisko speciālistu, kas ir piedalījies šāda pakalpojuma izstrādē Somijā, 2) ar vienu Latvijas speciālistu, kuram ir desmit gadu pieredze atbalsta grupu organizēšanā, 3) ar vienu speciālistu, kurš organizē autisma diagnostikas pakalpojumus. Ekspertu interviju analīze apkopota 2.1. pielikumā.

Ekspertiem tika uzdoti šādi jautājumi:

* Kāda ir vecāku atbalsta grupu būtība?
* Kādi ir atbalsta grupu ieguvumi īstermiņā un ilgtermiņā?
* Kā veidot atbalsta grupas, lai mazinātu riskus maldinošas informācijas par autismu izplatīšanai?
* Cik bieži pēc ekspertu viedokļa vajadzētu organizēt atbalsta grupas? Kādi faktori nosaka grupu organizēšanas biežumu?
* **Vecāku aptaujas** – izpētes veikšanas procesā sākotnēji tika izveidotas vairākas aptaujas vecākiem, lai apzinātu viņu vēlmes un vajadzības. Aptauju jautājumi un rezultāti apkopoti no 2.2. līdz 2.7. pielikumos:
* 2022. gada jūlijā izveidotā aptaujas anketa, kurā tika iekļauti 15 jautājumi, nesasniedza izvirzītos rezultatīvos rādītājus, kas tika skaidrots ar to, ka vecākus primāri interesē konkrētu problēmsituāciju risināšana.
* 2022. gada augustā tika veiktas sešas specializētās aptaujas, kuru mērķis bija noskaidrot vecāku viedokli par nepieciešamību veidot atbalsta grupas par dažādām tēmām un vecāku iespējām tajās piedalīties.
* Aptauju dalībnieki-respondenti bērnu ar AST vecāki – tika uzrunāti ar sociālo mediju LAA Facebook lapas starpniecību.
* Pēc aptauju rezultātu analīzes projekta organizatori uzrunāja speciālistus, kuri varētu palīdzēt nepieciešamās tēmas attīstīt gan saturiski, gan arī vadīt grupas.

# PSIHOSOCIĀLĀS REHABILITĀCIJAS PAKALPOJUMA APROBĀCIJAS IZMĒĢINĀJUMPORJEKTA REZULTĀTU KOPSAVILKUMS

PR pakalpojuma aprobācijas izmēģinājumprojekts tika īstenots 12 mēnešus no 2022. gada 1. oktobra līdz 2023. gada 30. septembrim. Detalizēts izmēģinājumprojekta rezultātu apkopojums un analīze atspoguļota 4.pielikumā.

Izmēģinājumprojekta laikā sniegti šādi PR pakalpojuma veidi: priekšizpētes grupa, vispārīgās atbalsta grupas, specializētās atbalsta grupas un radošās darbnīcas. **Kopā noorganizētas 43 grupas un novadītas 246 grupu nodarbības**, no kurām 174 (71%) nodrošinātas klātienē *(1.1. attēls)* un 72 (29%) attālināti. Plānoto 225 nodarbību vietā tika īstenotas 246 nodarbības, t.i., par 21 nodarbību vairāk kā plānots. PR pakalpojumu no plānotajām 300 personām saņēma 380 personas (unikālās personas): 246 (65%) vecāki un 134 (35%) bērni.

* 1. attēls


Atbalsta grupu klātienes nodarbību skaits pa norises vietām



* 183 (48%) personas dzīvo Rīgas plānošanas reģionā, savukārt personas no pārējiem plānošanas reģioniem pārstāvētas līdzīgā skaitā: Vidzemes plānošanas reģionā 56 (15%) personas, Kurzemes plānošanas reģionā 65 (17%) personas, Zemgales plānošanas reģionā un Latgales plānošanas reģionā katrā 38 (10%) personas.
* Lielāks īpatsvars PR pakalpojuma saņēmēju: starp bērniem ir zēni (75%), savukārt lielākā daļa vecāku ir sievietes (88%).
* **Priekšizpētes grupas nodarbību apmeklēja 127 dalībnieki**. Priekšizpētes grupas mērķis: informēt dalībniekus par izmēģinājumprojekta aktivitātēm, apzināt PR pakalpojuma saņēmējus un iedrošināt dalībniekus pieteikties vadīt atbalsta grupas. No 253 pieteikumiem vairāk kā puse 64% neatbilda mērķa grupas atlases kritērijam – bērnam nebija noteikta invaliditāte, līdz ar to PR pakalpojumu nevarēja saņemt.
* Izmēģinājumprojekta laikā tika noorganizētas **13 vispārīgās atbalsta grupas** **vecākiem, kuru ietvaros tika novadītas 86 nodarbības**, t.sk. 11 (85%) grupas notika klātienē, 2 (15%) grupas – attālināti, izmantojot Zoom platformu. Vispārīgās atbalsta grupas apmeklēja 90 unikālie dalībnieki.
* *90 vispārīgo atbalsta grupu dalībniekiem sniegts psiholoģisks un sociāls atbalsts, kā rezultātā veicināta mērķa grupas sociālā statusa iegūšana/atgūšanu. Dalībnieki saņēma atbalsta sajūtu no pārējiem grupu nodarbību dalībniekiem, dalījās pieredzē gan sniedzot, gan arī saņemot atbalstu, kā arī ieteikumus neskaidru un sarežģītu situāciju risināšanā. Vecāki, galvenokārt, novērtēja jaunus draugus un iegūto atbalsta personu loku, jaunas zināšanas, atbalsta saņemšanu, sapratni no grupas biedriem un uzlabotu emocionālo labsajūtu.*
* Izmēģinājumprojekta laikā tika noorganizētas **deviņas radošās darbnīcas bērniem** **un tika novadītas 72 klātienes nodarbības**, kuras apmeklēja 112 bērni, no kuriem 49 dalībnieki apmeklēja vairākas radošās darbnīcas grupas par dažādām tēmām. Vislielākais pieprasījums bija pēc radošo darbnīcu tematiskajiem cikliem: “Brīnumzeme”, “Kustība” un “Superspējas” (skaidrojumu par atbalsta grupu un radošo darbnīcu saturu skatīt nodevuma 2.2. sadaļā “Psihosociālās rehabilitācijas pakalpojuma veidi”).
* *Radošās darbnīcas bija intensīvi apmeklētas un pieprasītas. Darbnīcu laikā 112 bērni un jaunieši ar mākslinieku palīdzību veidoja komiksus, gleznoja, izmēģināja mākslā pielietojamus digitālos rīkus un citas iespējas: iepazītas dažādas mobilās aplikācijas, kā arī kā arī piktogrammas, dienas plāni un instrukcijas noteiktām darbībām. Bērni apguva programmēšanas pamatus, izmantojot draudzīgas programmēšanas platformas, kas savukārt veicināja bērnu loģiskās domāšanas un problēmu risināšanas prasmes. Vecāki šajās darbnīcās nereti uzzināja daudz jauna par saviem bērniem, atklāja jaunas intereses un bērna spējas. Vecāki uzsvēra iekļaujošas vides pozitīvos faktorus un iespēju satikties ar līdzīgiem bērniem, nejusties citādiem, bet gan būt pieņemtiem un veidot savstarpēju komunikāciju un draudzību.*
* Izmēģinājumprojekta laikā tika noorganizēta **21 specializētā atbalsta grupa** **un novadītas 88 nodarbības**, kurās piedalījās 259 dalībnieki, no kuriem 215 (83%) dalībnieki bija vecāki un 44 (17%) bija bērni. Visvairāk pieprasītās specializētās atbalsta grupas bērniem bija par tēmām “Stomatoloģija” un “Saskarsmes grupa” un vecākiem par tēmām “Kas ir autisms?”, “Sensorā uzvedība”, “Agresija”, “Autisms un komunikācija”, “Seksualitāte”. 125 dalībnieki (58%) apmeklēja vairāk kā 2 specializētās atbalsta grupas.
* *Izmēģinājumprojekta laikā tika novadītas specializētās atbalsta grupas par 19 tēmām. Galvenie ieguvumi ir specifisku zināšanu sniegšana un prasmju apguve par vecākiem un bērniem ar FT aktuālām tēmām. Vecāki uzzināja kā atrast piemērotu izglītības iestādi un asistentu bērna, kā sagatavot bērnu stomatologa apmeklējumam (šo grupu laikā daudzi bērni pirmo reizi apmeklēja zobu higiēnistu) un citu svarīgu informāciju. Specializētā atbalsta grupa bija labs impulss vecākiem, kuri vēlas uzsākt savu uzņēmējdarbību, tā bija iespēja apzināties savas iespējas, šī brīža situāciju un analizēt, kas vēl viņiem vajadzīgs, lai īstenotu savas idejas. Vecāki ieguva profesionālu redzējumu un atbildes uz sev interesējošām lietām nevis zinātniski apšaubāmos informācijas avotos. Svarīgi, ka specializētās atbalsta grupas, lai arī profesionāli vadītas, saglabā neformālu gaisotni un vecākiem ir iespēja jautāt sev sasāpējušos jautājumus No zināšanu viedokļa specializētajām atbalsta grupām ir redzama pievienotā vērtība - diskusijām par dažādiem ģimenēm aktuāliem jautājumiem, kuriem nepieciešams ilgāks laiks pārrunāšanai un kurus no ārsta puses bieži neizdodas apspriest konsultāciju laikā. Atbalsta grupu nodarbību dalībnieki ir ieguvuši padziļinātas zināšanas par aktuālām tēmām, saņēmuši atbildes uz neskaidriem jautājumiem, kā arī risinājumus problēmsituācijām.*
* Izmēģinājumprojektā sociālais darbinieks **253 ģimenēm sagatavoja SR plānus**, kuros tika noteikti PR pakalpojuma saņēmēji, izvirzīti mērķi un viņiem nepieciešamie PR pakalpojuma veidi. SR plāni tika sastādīti 250 (57%) vecākiem un 189 (43%) bērniem, kopā 439 klientiem. Lielākais īpatsvars ietver daļēji izpildīto mērķu skaitu, kurš ir līdzīgs vecākiem (39%) un bērniem (43%). Savukārt nesasniegto mērķu skaits SR plānos bērniem ir divas reizes lielāks kā vecākiem.
* Izmēģinājumprojektā tika iesaistīti **20 vispārīgo atbalsta grupu vadītāji – līdzinieki**, kuri brīvprātīgi iesaistījās PR pakalpojuma nodrošināšanā, pamatojoties uz savu dzīves pieredzi. Galvenokārt, tie bija bērnu ar FT vecāki. No 13 atbalsta grupām nedaudz vairāk kā pusi, t.i., septiņas (54%) grupas vadīja viens līdzinieks, piecas (38%) atbalsta grupas vadīja divi līdzinieki un vienu (8%) atbalsta grupu vadīja trīs līdzinieki.
* Izmēģinājumprojektā tika iesaistīti **astoņi pieredzes eksperti** (persona ar AST vai bērna vecāks), no kuriem četri piedalījās vismaz vienā vispārīgajā atbalsta grupā.
* **PR pakalpojuma kvalitātes novērtēšanā** tika apkopotas un analizētas kopā **386 aptaujas anketas:**
  + - PR pakalpojuma saņēmēji novērtēja vispārējo atbalsta grupu, radošo darbnīcu, specializēto atbalsta grupu norisi. Respondenti visos atbalsta grupu novērtējumos vērtējuši arī atbalsta grupas nodarbību intensitāti, daudzos gadījumos norādot, ka atbalsta grupas nodarbības notika pārāk bieži un nereti dažādu atbalsta grupu nodarbību laiki pārklājās. Līdz ar to nebija iespējams apmeklēt visas vecākiem aktuālās un interesējošās atbalsta grupu nodarbības;
    - galvenie PR pakalpojuma saņēmēju ieteikumi par atbalsta grupu nodarbību organizāciju: organizēt atbalsta grupu nodarbības darba dienu vakaros vai brīvdienās; nodrošināt grupu norises laiku tā, lai tās nepārklātos un vecāki/bērni varētu apmeklēt visas viņiem aktuālās atbalsta grupas; savlaicīgi nodrošināt informatīvos materiālus (prezentācija vai citu informāciju) par grupas saturu; nodrošināt iespēju grupu nodarbību laikā saņemt atbildes uz jautājumiem grupas sarakstes vietnē; izskatīt iespēju nodrošināt videoierakstu par grupas nodarbību; organizēt atbalsta grupas bērnu ar FT brāļiem un māsām;
    - galvenokārt, vecāki norāda, ka viņiem svarīgi saņemt emocionālu atbalstu, sapratni un iedrošinājumu. Vienlaikus vecāki pozitīvi novērtē iegūtās jaunās zināšanas un jaunus risinājumus bērna audzināšanā, iespēju saņemt individuālu speciālistu atbalstu, kā arī norāda, ka bērni apguvuši jaunas prasmes un viņiem uzlabojusies komunikācija. Lielākā daļa vecāku atzīmē, ka viņi jutušies saprasti, uzklausīti un viņi nav vieni, ko arī visbiežāk apraksta atvērtajos jautājumos;
    - visbiežāk pieminētā un visaugstāk novērtētā speciālā atbalsta grupa bērniem un vecākiem ir “Stomatoloģija”;
    - visaugstāk līdzinieki novērtē mācību lietderību, tēmas aktualitāti un mācību materiālu kvalitāti. Zemāk atbalsta grupu vadītāji vērtēja grupas nodarbību intensitāti un projekta koordinatora darbu;
    - pieredzes eksperti mācību tēmas, izdales materiālus un grupu nodarbību organizāciju novērtējuši ar “’Ļoti labi”, tomēr norādījuši, ka grupu nodarbību intensitāte ir pārāk liela un vēlams grupu nodarbības organizēt darba dienu vakaros un/vai brīvdienās, kā arī būtu vēlams pieredzes ekspertiem mazināt formalitātes: parakstu lapu apkopošanu u.c.. Viens no pieredzes ekspertiem atzīmēja, ka būtu nepieciešams papildu cilvēks, kas nodrošinātu atbalstu pieredzes ekspertam grupas nodarbību laikā;
    - izmēģinājumprojekta vadības komandas speciālisti visaugstāk novērtēja projekta lietderību, piesaistītos speciālistus un grupu nodarbību tēmu aktualitāti, nedaudz zemāk vērtēta izdales materiālu kvalitāte un PR pakalpojuma ieviešanas process.
* Izmēģinājumprojekta laikā PR pakalpojuma nodrošināšanai tika pārskaitīts finansējums 260 430 *euro* apmērā par 246 novadītajām grupu nodarbībām atbilstoši nodevumā aprēķinātajai PR pakalpojuma cenai. Saņemtais finansējums PR pakalpojuma nodrošināšanai apgūts pilnā apmērā.
* **Izmēģinā****jumprojektā piedalījās:**
* 253 ģimenes: 259 bērni, 337 vecāki (255 (75%) mātes un 82 (25%) tēvi);
* 116 (46%) ģimenes ar diviem bērniem ģimenē, 97 (38%) ģimenes ar vienu bērnu ģimenē, 36 (14%) ģimenes ar trīs bērniem ģimenē, divas (1%) ģimenes ar četriem bērniem ģimenē un divas (1%) ģimenes ar pieciem bērniem ģimenē. No 253 ģimenēm 10 (4%) ģimenēs bija divi bērni ar invaliditāti un 40 (16%) ģimenes atbilda daudzbērnu ģimeņu statusam;
* ievērojami lielākā daļa vecāku bija nodarbināti, t.i., 302 (91%) vecāki. Lielākā daļa nestrādājošo vecāku (72%) audzina bērnus vecuma grupā no trīs līdz astoņiem gadiem, kuri neapmeklē izglītības iestādi.
* **Galvenās izmēģinājumprojektā identificētās PR pakalpojuma īstenošanas problēmas:**
* PR pakalpojums nav pieejams vecākiem un viņu bērniem, kuriem nav noteikta diagnoze AST vai invaliditāte.
* PR pakalpojums nav pieejams speciālistiem, kuri sniedz dažādus pakalpojumus vai individuālās konsultācijas bērniem ar FT. Liela interese par PR pakalpojumu bija pedagogiem, psihologiem u.c. speciālistiem (12% no pieteikumiem priekšizpētes grupai), kuri vēlējās izglītoties un izprast, kā strādāt ar bērniem, kuriem ir autisms.
* Nepietiekams speciālistu un līdzinieku skaits nodarbībās.
* Nepietiekams specializēto atbalsta grupu nodarbību skaits par tēmu “Saskarsme”.
* Atsevišķu atbalsta grupu efektīvai norisei, piemēram, “Miegs un ēšana”, “Uzņēmējdarbība”, nepieciešams organizēt šīs grupas nodarbības klātienē un/vai paredzot iespēju daļai dalībnieku pieslēgties attālināti.
* Attālinātās atbalsta grupas nodarbības atbalsta grupu vadītājiem lielā dalībnieku skaita dēļ ir novadīt diezgan sarežģīti.
* Vecāki atsakās saņemt PR pakalpojumu, jo baidās par iespējami nepietiekamu datu aizsardzības ievērošanu, kas varētu negatīvi ietekmēt bērna nākotni.
* Nepietiekams bērnu pieskatīšanas pakalpojums – PR pakalpojuma aprakstā (neaprobētā versija) tika paredzēts, ka vienam bērnu pieskatītājam ir trīs pieskatāmie bērni ar diagnozi AST un/vai invaliditāti. Tomēr praksē pierādījās, ka vienmēr jābūt vismaz diviem pieskatītājiem.
* Vispārīgās atbalsta grupas nav pieejamas bērnu brāļiem un māsām, kuriem tās būtu nepieciešamas un noderīgas, jo tās sekmētu pozitīvu, saprotošu brāļu un māsu attiecību veidošanos un komunikāciju starp ģimenes bērniem.
* Vecāki nereti atteicās no PR pakalpojuma, jo izmēģinājumprojekta laikā netika nodrošināta bērna pieskatīšana mājās.
* Veiksmīgai vispārīgo atbalsta grupu nodarbību norisei nepieciešami divi atbalsta grupu nodarbību vadītāji - līdzinieki.
* Grūtības piesaistīt vispārīgo atbalsta grupu vadītājus - līdziniekus Latvijas attālākajos reģionos. Minētā situācija negatīvi ietekmēja samērīgu atbalsta grupu nodarbību intensitāti, kā arī vecāku savlaicīgu apzināšanu dalībai atbalsta grupu nodarbībām.
* Personāla resursu (sociālā darbinieka un PR pakalpojuma koordinatora) trūkuma dēļ nebija iespējams individuāli sniegt konsultācijas visiem vecākiem, kuri tās vēlējās, kā arī iedrošināt un motivēt piedalīties atbalsta grupu nodarbībās.
* Vecāki nereti atteicās no bērnu dalības radošajās darbnīcas grupas nodarbībā, jo baidījās, ka bērns nespēs izdarīt to, ko viņam liek nodarbībās. Daudziem vecākiem šī bija pirmā pieredze bērna dalībai grupu nodarbībās ārpus mājas.
* Pilnveidojama atbalsta grupu nodarbību organizācija, izvērtējot nepieciešamību un vecāku vēlmes, radošo darbnīcu nodarbību laikā nodrošināt vecākiem paralēlas aktivitātes, piemēram, sarunas ar profesionāli par vecākus interesējošajiem jautājumiem. Līdz ar to efektīvai PR pakalpojuma saņemšanai vēlams organizēt vienlaikus specializētās atbalsta grupas nodarbības vecākiem un radošās darbnīcas grupu nodarbības bērniem.
* Bērnu iedalījums dalībai radošajās darbnīcās atbilstoši sākotnēji noteiktajam vecumposmam neatbilst reālajai situācijai. Bērnu attīstība un spējas noteiktā vecumā ir ļoti atšķirīgas un tās ne vienmēr atbilst bērna vecumposmam.
* 50 % specializēto atbalsta grupu nodarbības un lielākā daļa radošās darbnīcas grupu nodarbības tika organizētas vasaras periodā. Bērni ar vecākiem vasaras periodā bieži uzturējās laukos un attāluma dēļ nevarēja apmeklēt PR pakalpojuma grupu nodarbības.
* Pārāk intensīvs grupu nodarbību grafiks un īss pieteikšanās laiks, kas negatīvi ietekmēja vecāku un bērnu grupu nodarbību apmeklējuma rādītājus.
* Izmēģinājumprojekta laikā veikti divi grozījumi PR pakalpojuma aprakstā (neaprobētajā versijā), kā arī šajā gala nodevumā pilnveidots PR pakalpojuma apraksts atbilstoši izmēģinājumprojekta rezultātiem.

# PSIHOSOCIĀLĀS REHABILITĀCIJAS PAKALPOJUMA APRAKSTS


### **Psihosociālās rehabilitācijas pakalpojuma definīcija, mērķi, uzdevumi, mērķa grupa un sasniedzamie rezultāti**

**PR pakalpojuma definīcija**

Sociālo pakalpojumu un sociālās palīdzības likumā irnoteikts, ka sociālās rehabilitācijas pakalpojums ir pasākumu kopums, kas vērsts uz sociālās funkcionēšanas spēju atjaunošanu vai uzlabošanu, lai nodrošinātu sociālā statusa atgūšanu un iekļaušanos sabiedrībā, un ietver sevī pakalpojumus personas dzīvesvietā un sociālās aprūpes un sociālās rehabilitācijas institūcijā vai dzīvesvietā vai sociālās aprūpes un sociālās rehabilitācijas institūcijā [1].

Psihosociālā palīdzība, saskaņā ar iepriekš minēto likumu, ir sociālā darba virziens, kuras nolūks ir palīdzēt indivīdam un ģimenei risināt starppersonu un sociālās vides problēmas, sniedzot psiholoģisku un sociālu atbalstu, savukārt psihosociāla rehabilitācija tiek raksturota kā sociālās rehabilitācijas virziens, kurš attiecas uz personu un tās ģimeni un kuras mērķis ir nodrošināt atbalstu psihosociālo problēmu risināšanā.

Tādējādi, ņemot vērā iepriekš minēto terminu skaidrojumu, ***PR pakalpojums*** ir pasākumu kopums, kas vērsts uz sociālās funkcionēšanas spēju atjaunošanu vai uzlabošanu, palīdzot bērnam ar FT un/vai viņa ģimenei risināt starppersonu un sociālās vides problēmas un sniedzot psihosociālu atbalstu, lai nodrošinātu bērna ar FT un/vai viņa ģimenes sociālā statusa atgūšanu vai iegūšanu un iekļaušanos sabiedrībā.

******

**PR pakalpojuma mērķis** *-* sniegt psihosociālu atbalstu mērķa grupai, lai veicinātu/nodrošinātu sociālā statusa atgūšanu vai iegūšanu un iekļaušanos sabiedrībā.

**PR pakalpojuma uzdevumi:**

* nodrošināt psihosociāla atbalsta sniegšanu bērniem ar FT un viņu vecākiem;
* veicināt mērķa grupas iekļaušanos sabiedrībā;
* veicināt mērķa grupas sociālā statusa iegūšanu/ atgūšanu.

**PR pakalpojuma mērķa grupa**:

* bērns ar AST, kuram noteikta invaliditāte;
* bērna ar AST likumiskie pārstāvji vai audžuģimene.

*PR pakalpojumu vēlams sniegt paplašinātai mērķa grupai, kaut viena atbalsta grupu nodarbību veida ietvaros, piemēram, vispārīgo atbalsta grupas nodarbības būtu vēlams sniegt arī tādām ģimenēm, kurās aug bērns, kuram ir tikai diagnosticēti AST vai arī vecāki ir bērna invaliditātes kārtošanas procesā. Izmēģinājumprojekta rezultātā tika konstatēts, ka atbalsts būtu jānodrošina dažādām personām, kuras ir iesaistītas bērnu ar AST ikdienas dzīvē. Piemēram, ģimenē augošajiem brāļiem un māsām, citiem ģimenes locekļiem (vecmāmiņām un vectētiņiem), bērnu aprūpes nodrošinātājiem (asistentiem, aprūpētājiem), kā arī pedagogiem un dažādiem speciālistiem.*

**PR pakalpojuma ietvaros sasniedzamie rezultāti:**

* Atbalsta grupu mērķauditorijai ir sniegts psiholoģiskais un sociālais atbalsts, kā rezultātā ir atvieglota iekļaušanās sabiedrībā, ir veicināta mērķa grupas sociālā statusa iegūšanu/atgūšanu.
* Atbalsta grupu dalībnieks guvis atbalsta sajūtu no pārējiem grupu nodarbību dalībniekiem.
* Atbalsta grupu nodarbību dalībniekam ir bijusi iespēja dalīties pieredzē gan sniedzot, gan arī saņemot atbalstu.
* Atbalsta grupu nodarbību dalībnieks ir guvis ieteikumus, kā risināt neskaidras un sarežģītas situācijas.
* Atbalsta grupu nodarbību dalībnieks ir dalījies ar savu pieredzi, viedokli un saņēmis nepieciešamo informāciju.
* Atbalsta grupu nodarbību dalībnieks ir ieguvis padziļinātas zināšanas par konkrētu tēmu, guvis atbildes uz neskaidriem jautājumiem, guvis risinājumu problēmsituācijām.
* Atbalsta grupu nodarbību dalībnieks ir varējis izteikties, dalīties sajūtās, dalīties ar savu pieredzi.
* Atbalsta grupu nodarbību dalībnieks ir veiksmīgi varējis gan nokļūt līdz klātienes atbalsta grupas nodarbībai, gan tajā piedalīties (ir bijis nodrošināts transports un bērnu pieskatīšana).
* Radošajās darbnīcās bērni ar FT piedalījušies aktivitātēs, attīstījuši mijiedarbības un komunikācijas prasmes, attīstījuši pastāvīgai dzīvei nepieciešamās prasmes un iemaņas.

### **Psihosociālās rehabilitācijas pakalpojuma veidi**

Esošās situācijas Latvijā, ārvalstīs un Somijas pieredzes analīzes rezultātā (3.pielikums) un, ņemot vērā izmēģinājumprojekta rezultātus (4.pielikums), tiek definēti trīs PR pakalpojuma veidi:

* vispārīgās atbalsta grupas;
* specializētās atbalsta grupas;
* radošās darbnīcas.

Informācija par PR pakalpojuma veidiem apkopota *2.2.1.tabulā*, kurā norādīts PR pakalpojuma veida nosaukums, mērķa grupa (dalībnieki), grupu vadītāji un PR pakalpojuma veida nodrošināšanas ieteicamie organizatoriskie nosacījumi.

* Grupu nodarbības var tikt nodrošinātas attālināti – tiešsaistē vai klātienē:
  + *Attālināti – tiešsaistē* grupu nodarbības ļauj uzlabot to pieejamību, tādejādi nepieciešamo atbalstu un zināšanas var iegūt daudz lielāks skaits mērķa grupas pārstāvju, kuriem tas ir nepieciešams, neatkarīgi no viņu dzīves vietas. Turklāt tiek ekonomēti finanšu līdzekļi, kā arī grupu vadītāju un dalībnieku laiks un resursi.
  + *Klātienes* grupu nodarbības ļauj ne tikai iegūt informāciju, jaunas zināšanas un atbalstu, bet arī socializēties, mazinot izolētības un vientulības sajūtu, kas ir ļoti nepieciešams lielākajam vairumam grupu dalībnieku. Plānots, ka nepieciešamības gadījumā, klātienes grupu nodarbībās varēs piedalīties arī attālināti, izņemot radošajās darbnīcās.

Specializētās atbalsta grupas nodarbību norises biežums tiek noteikts pēc mērķa grupas vajadzībām, ņemot vērā pieprasījumu un speciālistu pieejamību.

*2.2.1.tabula*

PR pakalpojuma veidi un PR pakalpojuma nodrošināšanas ieteicamie organizatoriskie nosacījumi

| **PR pakalpojuma veids** | **Mērķa grupa** | **PR pakalpojuma nodrošināšanas organizatoriskie nosacījumi** | | | | | | Grupas vadītājs | Kuram grupas vadītājam tiek maksāta atlīdzība? |
| --- | --- | --- | --- | --- | --- | --- | --- | --- | --- |
| **Nodarbību skaits vienai grupai** | | | Vienas nodarbības norises biežums | Vienas grupu nodarbības ilgums stundās | Dalībnieku skaits vienā nodarbībā |
| kopā | Klātienē/ attālināti | attālināti |
| Vispārīgā atbalsta grupa | Vecāki | 4-8 | 4-8 | 0-2 | Reizi nedēļā līdz reizei divos mēnešos | 2 | 4-15 | Līdzinieki un pieredzes eksperti, profesionālis |  |
| Specializētā atbalsta grupa | Vecāki vai bērni | 4-12 | 0-12 | 0-4 | Reizi nedēļā līdz reizei divos mēnešos | 2 | 8-25 | Profesionālis un/vai pieredzes eksperts | Profesionālim un pieredzes ekspertam |
| Radošās darbnīcas | Bērni | 8-10 | 8-10 | 0 | Reizi nedēļā līdz reizei mēnesī | 5 | 2-16 | 3 profesionāļi | Profesionālim |

PR pakalpojuma grupu nodarbības var vadīt:

* **Profesionālis** - persona, kura ir konkrētas jomas speciālists, kurš vada grupas nodarbības bērniem vai viņu vecākiem un saņem par to atlīdzību.
* **Pieredzes eksperts** – galvenokārt persona ar AST un/vai bērna vecāks, kurš ir saskāries un veiksmīgi atrisinājis kādu specifisku problēmu. Pieredzes eksperts var tikt uzaicināts uzstāties uz īsu brīdi kādā no nodarbībām, kur viņš dalās savā unikālajā pieredzē, zināšanās, sajūtās, sniedzot atbalstu nodarbību dalībniekiem. Pieredzes eksperts var saņemt atlīdzību, piedaloties atbalsta grupu nodarbībās [19].Lai varētu nodrošināt jēgpilnu un pilnvērtīgu dalīšanos ar pieredzes ekspertu zināšanām, sākotnēji ir nepieciešams pieredzes ekspertiem nodrošināt mācības tādās jomās kā, piemēram, publiskā uzstāšanās.
* **Līdzinieks** – brīvprātīgais, kas ir iesaistīts PR pakalpojuma nodrošināšanā, pamatojoties uz viņa paša dzīves pieredzi. Galvenokārt, tie ir bērnu vecāki. Līdzinieks vada vispārīgo atbalsta grupu un, ja viņam ir nepieciešamās zināšanas un iemaņas, viņš var vadīt arī specializēto atbalsta grupu, nesaņemot par to atlīdzību.

** *Psihosociālās atbalsta grupas, kuru vadītājs ir līdzinieks, tiek augstu vērtētas, jo šādā veidā personai ar līdzīgu pieredzi tiek dota iespēja dalīties šajā pieredzē gan sniedzot atbalstu, gan arī saņemot atbalstu. Turklāt šādā veidā tiek veidotas formālas un neformālas savstarpējās attiecības starp grupas dalībniekiem, kurās psihosociālo atbalstu gūst abas iesaistītās puses, gan grupas vadītājs līdzinieks, gan grupas dalībnieki. Īpaši jāatzīmē, ka* *personai - līdziniekam, kurš konkrētajā grupā sniedz psihosociālā atbalsta pakalpojumus, šī atbalsta sniegšanas loma tiek uzskatīta par tālāku ceļu uz personas atveseļošanos [19], kas veicina personas vēlamās sociālās vai personiskās pārmaiņas [20]. Līdzinieku atbalsta process atšķiras no formālas medicīnas vai sociālās jomas darbinieku – ekspertu sniegtā atbalsta, jo sociālās jomas darbinieku - ekspertu zināšanas ir formālā izglītībā balstītas, bet līdzinieku atbalsta sniegšanas procesā tiek izmantotas zināšanas, kas veidojušās pašu līdzinieku pieredzē, kas tiek papildinātas ar formālu un neformālu izglītību jeb mācībām par atbalsta sniegšanu, piesaistot dažādus ekspertus konsultāciju un padomu sniegšanā.*

### **Vispārīgā atbalsta grupa**

**Vispārīgā atbalsta grupa sniedz vispārīgu atbalstu grupas dalībniekiem par interesējošiem/problemātiskiem jautājumiem, kas saistīti ar bērnu vai vecāku iekļaušanos sabiedrībā.**

*Vispārīgās atbalsta grupas veids un saturs var tikt pielāgots konkrētās atbalsta grupas vajadzībām un interesēm, tādējādi tās dalībnieki var saņemt tieši viņiem nepieciešamo informāciju un atbalstu. Vispārīgās atbalsta grupas nodarbības tiek īstenotas dažādos Latvijas reģionos, pēc vajadzības dalībniekiem papildus nodrošinot PR pakalpojuma koordinatora atbalstu un dažādus izdales materiālus.*

* *Vispārīgās atbalsta grupas vadītāji:* grupu vada viens vai vairāki līdzinieki vai līdzinieks un pieredzes eksperts, kā arī uz atsevišķām nodarbībām ir iespējams pieaicināt profesionāļus, t.i. dažādu profesiju speciālistus.
* *Grupu nodarbību skaits un tēmas:* kopējais vienas atbalsta grupas nodarbību skaits ir no četrām līdz astoņām nodarbībām, no kurām dažās nodarbībās var tik apskatīta konkrēta pamattēma jeb pamata saturs, bet citās nodarbībās tēmas var būt vispārīgas, atbilstoši konkrētās atbalsta grupas specifikai, atbalsta grupas dalībnieku vajadzībām un vēlmēm. Nodarbību pamattēmas var būt atkarīgas no dažādiem atbalsta grupas raksturojošiem faktoriem, piemēram, atbalsta grupā iesaistīto vecāku bērnu vecuma, izglītošanas veida un formas (formālā izglītība, neformālā izglītība, izglītošanās vispārējās izglītības iestādē vai speciālajā skolā), bērna FT veida un tā īpatnībām, FT smaguma pakāpes u.c.. Vecāki konkrētajā atbalsta grupā var pielāgot tēmas savām vajadzībām un izvēlēties konkrētās atbalsta grupas nodarbības tēmu. Pirmās atbalsta grupas nodarbības vērstas uz savstarpēju iepazīšanos un uzticības radīšanu starp atbalsta grupas dalībniekiem, jo izmēģinājumprojektā īstenoto vispārīgo atbalsta grupu pieredze rāda, ka, uzsākot dalību jaunā atbalsta grupā, tas ir emocionāls pārdzīvojums gan grupas vadītājam, gan atbalsta grupu dalībniekiem, it īpaši tajā gadījumā, ja iepriekš nav piedzīvota līdzīga pieredze.
* *Vispārīgajām atbalsta grupām var būt dažādas organizatoriskās formas, kuras izvēli nosaka grupas vadītājs:*
* **atvērtā grupa**: šajā atbalsta grupā katrā nodarbībā var būt mainīgs dalībnieku sastāvs;
* **vadītā grupa**: ir noteikts viens konkrēts grupas vadītājs;
* **kopīgās atbildības grupa**: nav noteikts viens konkrēts grupas vadītājs, grupa iekšēji vienojas par pienākumu sadali (formāli līdzinieks paliek kā grupas vadītājs, kurš organizē grupu kopumā);
* **slēgtā grupa**: grupas sastāvs ir nemainīgs. Jauni dalībnieki tiek uzņemti tikai tad, ja atbrīvojas vieta grupā, vai grupa noslēdz tikšanos un vienojas par jaunu dalībnieku uzņemšanu. Piemēram, vienojas, ka pēc pirmās vai otrās grupas tikšanās reizes jauni dalībnieki netiek uzņemti;
* **tematiskā grupa**: apspriež iepriekš noteiktu tēmu;
* **tiešsaistes atbalsta grupa**: čats, tiešraide utt., piemēram, Google Meet, Discord, Zoom, Facebook Live, u.tml..

Nepieciešamības gadījumā atsevišķām atbalsta grupu nodarbībām atbalsta grupu vadītājs piesaista profesionāli – speciālistu specifiskas, aktuālas tēmas pārrunāšanai.

* *Intensitāte:* vispārīgās atbalsta grupu intensitātes ideālais risinājums ir atbalsta grupas nodarbības vienu reizi nedēļā, tomēr, ņemot vērā vecāku ikdienas specifiku, vispārīgās atbalsta grupas nodarbību intensitāte var tikt samazināta, kā arī mainīta pēc grupas darbības uzsākšanas, savstarpēji vienojoties grupas dalībniekiem, vadītājiem un PR pakalpojuma koordinatoram.
* *Norises vieta:* ieteicams laika gaitā katrā Latvijas reģionā nodrošināt vismaz vienu vispārīgo atbalsta grupu.
* *Bērnu pieskatīšanas pakalpojums*: organizējot vispārīgās atbalsta grupas, jāņem vērā, ka vecākiem lielu finansiālo slogu sagādā bērnam nepieciešamo pakalpojumu izmaksas, savukārt ģimenes ienākumi var būt ļoti ierobežoti, jo ne vienmēr vecāki var apvienot bērna aprūpi ar pilnas slodzes darbu vai atrast un apmaksāt aukli, tāpēc vispārīgās atbalsta grupās, kuru norise ir paredzēta klātienē, tiek plānots arī bērnu pieskatīšanas pakalpojums, kura ietvaros bērni tiek pieskatīti laikā, kamēr vecāki piedalās vispārīgās atbalsta grupas nodarbībā. Bērnu pieskatītāju skaits ir pielāgojams konkrētās atbalsta grupas dalībnieku vajadzībām, ņemot vērā, dalībnieku bērnu vecumu, FT veidu un smaguma pakāpi, bērnu attīstības līmenis, sensorās vajadzības un citas iezīmes, kas jāņem vērā izvēloties bērnu pieskatītāju skaitu, lai nodrošinātu bērnu drošību.

*Izmēģinājumprojekta laikā apstiprinājās fakts, ka uz jebkuru grupas nodarbību jābūt vismaz diviem bērnu pieskatītājiem, pat, ja uz nodarbību atnāk tikai viens pieskatāmais bērns. Tas nepieciešams, lai pilnvērtīgi un droši pieskatītu bērnus, ja kādam no bērniem vai pieskatītājiem nepieciešams apmeklēt labierīcības, vai arī jāpievēršas vienam bērnam pilnībā, piemēram, dusmu vai agresijas epizodes laikā nepieciešams iziet ar bērnu citā klusākā telpā. Tāpat arī nepieciešams nodrošināt papildu pieskatītājus bērnu brāļiem/māsām, ja vecākiem nebūs iespējas ierasties uz nodarbību bez bērna/iem. Tāpēc dažādu drošības pasākumu dēļ, jānodrošina viens pieskatītājs katram bērnam, jo ne tikai bērni ar AST ir ar dažādas smaguma pakāpes FT, bet visbiežāk arī viņu brāļiem un māsām var būt dažādi FT, kas prasa īpašu un individuālu uzmanību. Individuāli izskatāmi gadījumi, ja vecākiem, kuri vēlas piedalīties atbalsta grupā, nepieciešams, lai bērnu pieskatītājs uz nodarbības laiku ierodas pie bērna mājās. Ņemot vērā, ka visbiežāk vispārīgās atbalsta grupas vadītājiem, arī ir bērni, kuri ir jāpieskata, bērnu pieskatīšanas pakalpojuma ilgums tiek pagarināts par vienu stundu nekā vispārīgās atbalsta grupas norises laiks, jo grupas vadītājam pirms un pēc nodarbības ir jāsagatavo norises telpa un dokumenti.*

* *Transporta pakalpojums*: nepieciešamības gadījumā tiek nodrošināts arī transports, kas nogādā vispārīgās atbalsta grupas dalībniekus uz/no nodarbībām, lai finansiālais stāvoklis un papildu izdevumi nav šķērslis vecākiem un bērniem nepieciešamā PR pakalpojuma saņemšanai.

### **Specializētā atbalsta grupa**

**Specializētā atbalsta grupa ir PR pakalpojuma veids, kuras mērķis ir kādas konkrētas problēmas risināšana, kas ir aktuāla bērniem un vecākiem.** Šīs atbalsta grupas vada viens vai vairāki profesionāļi, līdzinieks vai pieredzes eksperts un līdzinieks.

*Izmēģinājumprojekta laikā tika novadītas specializētās atbalsta grupas par 19 tēmām, kuras tiks izmantotas arī nākotnē un nepieciešamības gadījumā, ņemot vērā laika gaitā identificētās problēmas, ar ko saskaras bērni un vecāki, šīs tēmas var tikt mainītas un koriģētas (2.2.2.1. tabula).*

Par pamatu tēmu izvēlei tika izmantota SAA sniegtā informācija, kā arī PR pakalpojuma sākuma nodevuma izstrādes laikā un izmēģinājumprojekta laikā vecāku sniegtā informācija LAA. LAA pieredze rāda, ka daudzos gadījumos vecākiem, kuriem ir bērni ar smagiem FT, ir ierobežotas iespējas saņemt specifisku atbalstu, kas orientēts uz viņu bērnu vajadzībām, tāpēc specializētās atbalsta grupas ir atbilstošs veids atbalsta un informācijas saņemšanai.

*2.2.2.1. tabula*

Vēlamās specializēto atbalsta grupu tēmas sadalījumā pa PR pakalpojuma nodrošināšanas organizatoriskajiem nosacījumiem

| Tēmas nosaukums | PR pakalpojuma nodrošināšanas organizatoriskie nosacījumi | | | |
| --- | --- | --- | --- | --- |
| grupu dalībnieki | grupu skaits | vēlamais dalībnieku skaits grupā | kopējais nodarbību skaits |
| Stomatoloģija. Ārstniecība | vecāki | 1 | 8-25 | 4 |
| Stomatoloģija. Higiēna | vecāki | 1 | 8-25 | 4 |
| Stomatoloģija bērniem ar autismu kopā ar vecākiem | bērni/  vecāki | 1 | 8-15 | 4 |
| Kas notiek speciālajās skolās? | vecāki | 1 | 8-25 | 4 |
| Individuālais atbalsts izglītības iestādē | vecāki | 1 | 8-25 | 4 |
| Kas tas ir – Autisms? | vecāki | 1 | 8-25 | 4 |
| Autisms un motivācija | vecāki | 1 | 8-25 | 4 |
| Autisms un komunikācija | vecāki | 1 | 8-25 | 4 |
| Autisms. Kā izprast pazīmes? | vecāki | 1 | 8-25 | 4 |
| Autisms un seksualitāte | vecāki | 1 | 8-25 | 4 |
| Uzņēmējdarbības ideju darbnīca (vecāku pārkvalificēšanās) | vecāki | 1 | 8-25 | 4 |
| Autisms un agresija | vecāki | 1 | 8-25 | 4 |
| Pirmie soļi biznesā (vecāku pārkvalificēšanās) | vecāki | 1 | 8-25 | 4 |
| Autisms un pašaprūpe | vecāki | 1 | 8-25 | 4 |
| Saskarsmes treniņu grupa | bērni | 2 | 8-10 | 16 |
| Autisms un sensorā uzvedība | vecāki | 1 | 8-25 | 4 |
| Autisms un sensorās grūtības | vecāki | 1 | 8-25 | 4 |
| Miega un ēšanas uzvedība | vecāki | 1 | 8-25 | 4 |
| Juridiskās nianses gatavojoties pilngadībai | vecāki | 1 | 8-25 | 4 |
| **Kopā** |  | **20** |  | **88** |

* *Grupas organizācijas forma:* speciālo atbalsta grupu nodarbības tiek nodrošinātas gan tiešsaistē, gan klātienē. Izmēģinājumprojekta laikā gūtā pieredze rāda, ka vismaz daļu no atbalsta grupām ieteicams rīkot klātienē.
* *Bērnu pieskatīšanas pakalpojums*: specializētajām atbalsta grupām, kuru norise ir paredzēta klātienē, tiek plānots bērnu, viņu brāļu/māsu pieskatīšanas pakalpojums (pieskatītāju skaits tiek organizēts atbilstoši bērnu vajadzībām). Ņemot vērā bērnu un vecāku faktisko dzīves vietu, pieļaujams klātienes atbalsta grupas nodarbības organizēt hibrīdveidā (vienlaicīgi tiešsaistē un klātienē), lai neliegtu tajās piedalīties ģimenēm, kas atrodas tālu no atbalsta grupas nodarbības norises vietas.
* *Grupu nodarbību intensitāte*: specializētās atbalsta grupas nodarbību intensitāte tiek variēta no vienas reizes nedēļā līdz vienai reizei divos mēnešos, ņemot vērā vecāku vēlmes un atbalsta grupu vadītāju iespējas.
* *Dalībnieku skaits*: specializētajām atbalsta grupām, sadarbībā ar grupas vadītājiem var noteikt maksimālo dalībnieku skaitu, tāpat arī atkarībā no tēmas un vadītāja pieredzes maksimālais grupas dalībnieku skaits var būt neierobežots. *Tabulā 2.2.2.1.* norādīts vēlamais dalībnieku skaits.

### **Radošās darbnīcas**

**Radošās darbnīcas tiek nodrošinātas bērniem no divu gadu vecuma līdz 18 gadiem (neieskaitot), kuru mērķis ir pilnveidot sociālās un pašaprūpes prasmes, mazināt komunikācijas traucējumus un uzlabot patstāvību, lai bērni veiksmīgāk spētu funkcionēt mūsdienu sabiedrībā.**

*Vairāki pētījumi [21], [22] liecina, ka bērnus, vecākus un ģimenes locekļus ietekmē dažādi vides riska faktori, tajā skaitā dažādu atbalsta pakalpojumu trūkums, negatīva sabiedrības attieksme un sabiedrības sapratnes trūkums, tas viss negatīvi ietekmē bērnu veselīgas attīstības un veselības uzlabošanās prognozi, tādejādi psihosociāli atbalsta pasākumi dažādām sabiedrības grupām, tajā skaitā arī bērniem, ir lietderīgi un nepieciešami.*

* *Dalībnieku vecums*: radošās darbnīcas ir viens no atbalsta grupu veidiem, kas paredzētas dažādu vecumposmu bērniem. Lielākā daļa radošo darbnīcu ir piemērotas bērniem no astoņu gadu vecuma, bet katrs gadījums ir individuāls, ņemot vērā bērna attīstības līmeni, spējas, intereses un piedāvāto radošās darbnīcas grupas programmu. Atsevišķas radošās darbnīcas nodarbības, piemēram, kas balstītas uz vizuālo materiālu iepazīšanu un izstrādi, var apmeklēt vecāki kopā ar bērniem no divu gadu vecuma, tāpat pirmsskolas un sākumskolas vecuma bērniem. Savukārt, citas radošo darbnīcu tēmas vairāk būs piemērotas tieši pusaudžu vecuma bērniem, kas rosina viņu interešu paplašināšanu, spēju apzināšanos, socializēšanās prasmju uzlabošanu un citus ieguvumus. Radošos darbnīcu dalībnieku piemērotāko vecumu nosaka pasniedzēji, izstrādājot programmu, taču vecāki ir aicināti darboties kopā ar saviem bērniem, lai mazinātu vecuma ierobežojošo faktoru. Īstenojot PR pakalpojumu, ir jāņem vērā, ka bērnu fizioloģiskais vecums var būt lielāks par psiholoģisko, var atšķirties fiziskā un intelektuālā attīstība, kā arī bērna motorās prasmes, tāpēc radošo darbnīcu grupu veidošanā ir jāņem vērā ne tikai bērna vecums, bet arī viņa spējas un aktuālās problēmas.
* *Norises forma un vieta:* radošo darbnīcu nodarbību norise paredzēta tikai klātienē gan Rīgā, gan Latvijas reģionos.
* *Dalībnieku skaits:* paredzēts, ka vienā radošās darbnīcas nodarbībā piedalīsies no diviem līdz 16 bērniem.
* *Nodarbību skaits un ilgums:* viena nodarbība ilgst piecas stundas**.** Bērnu uzturēšanās ilgums konkrētajā radošās darbnīcas nodarbībā nav stingri noteikts, to nosaka bērna pašsajūta, interese, vēlme darboties, spēja adaptēties jaunā vidē un citi faktori. Vienai konkrētās tēmas radošās darbnīcas grupai tiek organizētas astoņas nodarbības ar intensitāti no vienas reizes nedēļā līdz vienai reizei mēnesī.
* *Vadītāji:* lai nodrošinātu pietiekamu uzmanību katram bērnam, plānots, ka radošo darbnīcu grupu nodarbības vadīs trīs profesionāļi.

*Katram bērnam ir iespēja atnākt un izmēģināt būšanu starp citiem līdzīgiem bērniem, izmēģināt jaunu nodarbi, neuzliekot pienākumu viņam turpmāk apmeklēt visu nodarbību ciklu. Šis faktors ir īpaši svarīgs ģimenēs, kur aug bērni ar smagiem FT, jo kā novērots šiem vecākiem ir nepieciešams ilgāks laiks, lai saņemtos atvest bērnu uz nodarbību. Šeit ir svarīgs atbalstošs PR pakalpojuma koordinatora un sociālā darbinieka darbs, iedrošinot šos vecākus un skaidrojot visas PR pakalpojuma nianses, piemēram, detalizēti iepazīstinot vecākus ar nodarbību norises kārtību, kas un kā tiks darīts nodarbībā. Informējot vecākus, ka viņi ar bērnu drīkst atnākt tikai pamēģināt, lai saprastu vai piedāvātās aktivitātes bērnam der un patīk. Nereti parastā vidē bērniem nav šādas iespējas vai ir iegūta negatīva pieredze. Nodarbībās dalībnieki var pievienoties pēc viņu iespējām. Kafijas pauzēm darbnīcās nav noteikta laika, bet tiek nodrošināts galds ar kafiju, tēju un uzkodām, ko izmanto arī bērnu vecāki, kuri atveduši bērnus uz nodarbību, veicinot vecāku socializāciju.*

* *Tēmas:* radošās darbnīcas nodarbībās tiek iekļautas sociālo prasmju un pašaprūpes veicināšanas aktivitātes, kā arī tematiskās lekcijas, lai mazinātu PR pakalpojumā iesaistīto bērnu sociālās mijiedarbības un komunikācijas traucējumus, uzlabotu pašaprūpes prasmes un patstāvību, lai viņi spētu veiksmīgi funkcionēt mūsdienu sabiedrībā. Līdz ar to veidosies droša un attīstoša vide, kur bērniem ir iespēja pavadīt brīvo laiku, būt kopā ar vienaudžiem un iegūt draugus, kur saprot un pieņem bērnus ar FT, lai viņi nebūtu nošķirti no sabiedrības.

**Ieskats tematisko radošo darbnīcu ciklu klāstā un programmās, kas PR pakalpojuma nodrošināšanas laikā var tikt mainītas un papildinātas:**

1. **Anime radošās darbnīcas “Brīnumzeme”**, kuru mērķis ir ar mākslas pasaules starpniecību iepazīt dažādus materiālus, tehnikas, pieejas un domāšanas veidus. Darbnīcu laikā bērni ar mākslinieku palīdzību veido komiksus, glezno, izmēģina mākslā pielietojamus digitālos rīkus un citas iespējas. Ieskats video formātā no īstenotā radošo darbnīcu cikla “Brīnumzeme”, kas notika Rīgā, LAA telpās: <https://www.autisms.lv/atbalstit-cela/pasakumi/radosas-darbnicas/>.

**Komandu veido:** dažādi mākslas veidu pārstāvji, pedagogi, uzvedības analītiķi un/vai citi speciālisti.

1. **“Kustību un ritma darbnīcas”** - lielākajai daļai bērnu ir neparasta ritma un mūzikas izjūta pat neskatoties uz to, ka viņiem var nebūt labi attīstīta kustību koordinācija un motorika.

Šīs darbnīcas ietvaros  bērniem ir iespēja izzināt kustību improvizācijas un sava autentiskā ķermeņa pasauli caur mūzikas, ritma un citu elementu mijiedarbību, izmēģināt jaunas idejas un atklāt savus talantus. Tāpat šī ir iespēja bērniem iepazīties, draudzēties, atpūsties un vienkārši labi un radoši pavadīt kopā laiku. Nodarbību laikā bērniem tika piedāvāts iesaistīties dažādās aktivitātes, kas pielāgotas viņu unikālajām spējām, interesēm un kuru laikā bērni iegūst jaunas iemaņas un prasmes:

* **Pašizpausme** - caur kustību bērni var paust arī savas emocionālās vajadzības, domas un pieredzi, iztēli arī neverbālā veidā, kā arī atbrīvoties, izzināt savu ķermeni un tā pašpieredzi.
* **Sensorā pieredze** – radošo darbnīcu nodarbības veidotas, lai nodrošinātu sensori labvēlīgu vidi, kurā bērni savā tempā var iesaistīties mūzikā un kustībās, kas var palīdzēt apgūt kustību uzdevumus un attīstīt labākas sensorās pašregulācijas prasmes.
* **Sociālā mijiedarbība** – radošās darbnīcas nodarbībās tiek nodrošināta iekļaujoša un atbalstoša vide, kurā bērni var iesaistīties sadarbības pasākumos ar vienaudžiem, attīstot svarīgas sociālās prasmes, tādas kā pienākumu uzņemšanos, līderību, dalīšanos, sadarbību un citas. Kustība, kustēšanās, dejošana kopā ļauj just piederības sajūtu un veicina sava unikālā ķermeņa pašvērtības izjūtu.
* **Motoro prasmju attīstība** - ar kustību un deju aktivitātēm bērniem ir iespēja uzlabot motorās prasmes, koordināciju un ķermeņa apzināšanos. Šīs prasmes ir ļoti svarīgas vispārējai fiziskajai attīstībai un var pozitīvi ietekmēt viņu ikdienas dzīvi.
* **Pozitīvas emocijas** - kustībai un mūzikai ir unikāla spēja izraisīt plašu emociju gammu un radīt pozitīvu vidi. Caur mūziku un kustībām, bērni var izjust prieku, drošības un kontroles sajūtu, kas veicina viņu vispārējo emocionālo labsajūtu.

**Komandu veido:** kustību, mūzikas speciālisti, skatuves mākslinieki un/vai citi speciālisti.

1. **“Superspējas - vizuālais atbalsts” -** “Ceļojošā” radošā darbnīca, kur katra nodarbība notiek kādā no Latvijas pilsētām, neiekļaujot Rīgu, lai nodrošinātu maksimālu atbalstu bērniem tālākajos Latvijas reģionos. Radošās darbnīcas komanda ceļo ar visu nepieciešamo tehniku un aprīkojumu, gataviem materiāliem, lai vecākiem kopā ar bērniem būtu iespēja gan aprunāties ar speciālistiem, saņemt individuālas konsultācijas, iedrošinājumu, kā arī uzzināt jaunas lietas par saviem bērniem, bērna spējām, superspējām un prasmēm.

Radošās darbnīcas aktivitātes veidotas ar mērķi bērniem kopā ar vecākiem izveidot dažādus vizuālā atbalsta materiālus gan veiksmīgai komunikācijai un sadarbībai, gan izklaidei un mācībām. Iespēja apgūt jaunas prasmes, attīstīt radošumu un fantastiski pavadīt laiku, apgūstot sociālo stāstu veidošanas mākslu, komiksu zīmēšanu, grāmatas pārveido par fantastiskām spēlēm un daudzas citas radošas lietas. Nodarbībās tiek izmantoti dažādi instrumenti, metodes darbā ar bērniem, piemēram, dažādas mobilās aplikācijas, piktogrammas, dienas plāni un instrukcijas noteiktām darbībām. Vecākiem reģionos tā ir fantastiska iespēja uzdot jautājumus sertificētam uzvedības analītiķim par izveidotajiem materiāliem darbā ar bērniem, un kā nodarbībās apgūtās prasmes turpināt izmantot bērnu ikdienā.

**Komandu veido:** uzvedības analītiķi, psihologi, fizioterapeiti, ergoterapeiti un /vai citi speciālisti.

1. **“Grafiti darbnīcas” - g**rafiti radošās darbnīcas aktivitātes ietver: krāsošanu uz sienas ar otām un rullīšiem - brīva spēle ar krāsām un līnijām, siluetu izkrāsošana, krāsu laukumu veidošana. Šajās nodarbībās bērniem mācīja dažādas tehnikas – 1) grafiti - zīmējumu veidošana ar krāsu baloniņiem; 2) stencili- stencils ir kartonā vai plastmasā izgriezts tukšs laukums, kuru aizklājot ar krāsu, uz sienas rodas zīmējums; 3) linogriezums - grafikas tehnika, kad uz papīra tiek veidoti nospiedumi no linolejā izgrebtas klišejas. Tā ir iespēja bērniem kopā ar vecākiem pasniedzēju mākslinieku vadībā mācīties veidot mākslas darbus uz sienām, kā arī radīt citus vides mākslas objektus.Šīs radošās darbnīcas priekšrocība ir tā, ka bērni arī ar smagākiem traucējumiem, iesaistot pārējos ģimenes locekļus, var brīvi darboties, radīt individuālus un kopīgus mākslas darbus. Vasarā šis darbnīcas var rīkot ārā, piemērotā vidē.

**Komandu veido**: dažādi mākslas veidu pārstāvji, pedagogi, uzvedības analītiķi un/vai citi speciālisti.

1. **“Tehnoloģiju darbnīcas”** - daudziem bērniem ir pastiprināta interese par lego un dažādām tehnoloģijām. Darbošanās ar lego bērnam attīsta vairākas būtiskas prasmes, piemēram, sīko pirkstu motoriku, pacietību, koncentrēšanās spējas, problēmu risināšanas prasmes utt. Turklāt, darbojoties kopā ar citiem, bērni trenē savas sadarbības prasmes, spēju darboties pēc kārtas, kā arī pamazām apgūst prasmi dalīties un veidot pozitīvas sociālās saites. Šajās radošajās darbnīcās ir iespēja apgūt gan vizuālās programmēšanas pamatus uz "Scratch" platformas bāzes, gan nopietnāku kodēšanu "Python" platformā, vienkārši spēlējoties ar Lego - to piedāvā nesenākie LEGO SPIKE PRIME atjauninājumi. Līdz ar to, pat pēc konstruēšanas treniņcikla beigām, bērns patstāvīgi, mājās var turpināt pilnveidot savas prasmes uz brīvpiekļuves programmatūras. Un, protams, trenēt savas prasmes sekot līdzi instrukcijām, socializēties un vienkārši lietderīgi pavadīt laiku.

**Ieguvumi un iespējas tehnoloģiju radošajā darbnīcā -** LEGO SPIKE darbnīca- bērniem ir iespēja darboties ar LEGO SPIKE, kas ir pielāgota viņu spēju un interešu līmenim. Bērni izmanto LEGO klucīšus, lai veidotu un eksperimentētu, apgūstot informāciju par mehāniku un tehnoloģijām, piemēram,:

* *Programmēšanas pamatu apgūšana* **-** ja bērns ir ieinteresēts, viņš var sākt apgūt programmēšanas pamatus, izmantojot draudzīgas programmēšanas platformas. Tas uzlabo viņu loģiskās domāšanas un problēmu risināšanas prasmes.
* *Sekošana instrukcijām* **-** darbā ar LEGO un programmēšanā ir svarīgi spēt sekot līdzi instrukcijām. Pasniedzēji strādā pie šo prasmju attīstīšanas bērnos rotaļīgā un atbalstošā vidē.
* *Sociālās aktivitātes*– šīs aktivitātes ietvaros radošo darbnīcu dalībnieki iepazīst cits citu -  atrod draugus un domubiedrus.

**Komandu veido**: IT speciālisti, pedagogi, sociālie vai speciālie pedagogi un/vai citi speciālisti.

1. **“Algoritmu darbnīcas” -** algoritmu darbnīcās tiek īstenotas divas tēmas: 1) galda spēļu darbnīca profesionāļu vadībā, kuras ietvaros tiek izveidots piemērotākais galda spēļu algoritmus bērniem, ņemot vērā šo bērnu FT dažādās smaguma pakāpes; 2) lego darbnīca, kas ļauj turpināt atsevišķiem bērniem papildināt iegūtās zināšanas Tehnoloģiju darbnīcā, kā arī jauniem bērniem no jauna apgūt vizuālos programmēšanas pamatus uz "Scratch" platformas bāzes, gan nopietnāku kodēšanu "Python" platformā, gan vienkārši spēlējoties ar lego, ko piedāvā nesenākie LEGO SPIKE PRIME atjauninājumi. Algoritmu darbnīcas ir bērnu iecienītas un aktīvi apmeklētas.

**Komandu veido**: IT speciālisti, pedagogi, sociālie vai speciālie pedagogi un/vai citi speciālisti.



**Ieteikumi, veidojot radošās darbnīcas:**

* Ļoti nozīmīgi ir veidot radošās darbnīcas ar profesionālo orientāciju, kas palīdzētu bērniem atklāt potenciālu viņu profesionālajām iemaņām. Tas ļoti daudz dod arī vecākiem, kuri nereti ir zaudējuši ticību bērniem, viņu talantiem, pat bērnu nākotnei.
* Ļoti veiksmīgs ir radošās darbnīcas piecu stundu norises formāts, kad bērni var ierasties un doties prom sev ērtā laikā. Tas nozīmīgi palielina viņu spēju darboties.
* Svarīgi, ka radošajās darbnīcās var pievienoties bērnu brāļi un māsas, kā arī draugi. Tas gan samazina uzvedības problēmu daudzumu nodarbību laikā, gan arī veicina bērnu iekļaušanos sabiedrībā.
* Tāpat ir vērts piesaistīt radošu darbnīcu nodarbībās sabiedrībā populārus cilvēkus, māksliniekus, lai veidotu autisma tēmas atpazīstamību sabiedrībā, kā arī parādītu bērnu potenciālu un iespējas.
* Ļoti vērtīga ir gan vecāku iesaiste radošajās darbnīcās, gan arī dažādu brīvprātīgo speciālistu pieaicināšana sarunām ar vecākiem, kamēr bērni darbojas radošajā darbnīcas nodarbībā. Par ļoti vērtīgām vecāki atzinuši sarunas ar sociālajiem darbiniekiem, psihologiem, pedagogiem, sociālo stāstu autoriem.
* Katrs nodarbību cikls aizsākas pakāpeniski, ļaujot bērniem iepazīt vidi un pierast pie tās, tāpat arī pie pasniedzējiem un citiem grupas biedriem.
* Pasniedzēji rūpīgi novēro un iepazīst bērnus, viņu intereses un vajadzības, lai turpmākās nodarbības varētu pielāgot veiksmīgākai darbībai - grupējot bērnus pēc interesēm, piedāvājot katram bērnam piemērotākos materiālus, nodarbi, intensitāti.
* Respektējot bērnu dažādību un intereses, vēlams rast iespēju pielāgot nodarbību vidi, lai katrs varētu pēc iespējas netraucēti darboties.
* Atnākot uz grupu, dalībniekam tiek izskaidroti sadarbības noteikumi. Darba procesā dalībnieki mācās respektēt noteikumus - katram dalībniekam tiek iekārtota sava darba vieta un rūpīgi sekots līdzi, lai netiktu traucēti citi dalībnieki.

### **Atbalsta grupu vadītāju – līdzinieku un pieredzes ekspertu mācības un supervīziju nodrošināšana**

Mācības atbalsta grupu vadītājiem (līdzinieki un pieredzes eksperti) tiek īstenotas sekojošiem mērķiem:

* + *līdzinieki* – tiek sagatavoti vispārīgās atbalsta grupas vadīšanai un sadarbībai ar grupu dalībniekiem. Līdzinieki var vadīt arī specializētās atbalsta grupas nodarbības.
  + *pieredzes eksperti* – tiek mācīti publiski uzstāties un dalīties savā pieredzē. Neskatoties uz to, ka pieredzes ekspertiem ir vērtīgas zināšanas un pieredze, ar kuru dalīties atbalsta grupā, viņiem ir nepieciešams apgūt noteiktas prasmes, kā arī uzlabot esošās zināšanas komunikācijas u.c. jomās. Pieredzes eksperts var vadīt vispārīgās un specializētās atbalsta grupas nodarbības.
* **Atbalsta grupu vadītāju – līdzinieku pamata mācības**

Pamata mācības sastāv no pieciem mācību moduļiem:

1. *modulis “Vecāku atbalsta grupu principi”;*
2. *modulis “Autiskā spektra traucējumi”;*
3. *modulis “Tikšanās”;*
4. *modulis “Tu, kā atbalsta grupas līderis”;*
5. *modulis “Labi funkcionējošas vecāku atbalsta grupas darbība”.*
   * + 1. ***modulis “Vecāku atbalsta grupu principi”***

Šajā mācību modulī notiek iepazīšanās ar pārējiem mācību grupas dalībniekiem, ar mācīšanās metodēm, mācību norisi, kopīgas pieredzes, vienlīdzības novērtēšana un savstarpējā mijiedarbība grupā. Tiek aplūkots, kādēļ atbalsta grupas ir svarīgas, kā notiek atbalsta grupu vadītāju mācības, kādas ir atbalsta grupu vadītājiem nepieciešamās īpašības un prasmes, atbalsta grupu vadīšana kā brīvprātīgais darbs.

* + - 1. ***modulis “Autiskā spektra traucējumi”***

Šajā mācību modulī tiek sniegta informācija par AST slimību un diagnozes noteikšanu, par AST dažādajām iezīmēm un izpausmēm. Kā atpazīt cilvēku ar AST, kas jāņem vērā, kontaktējoties un ikdienā mijiedarbojoties ar šādu cilvēku? Kā šādam cilvēkam palīdzēt ikdienā labāk justies?

* + - 1. ***modulis “Tikšanās”***

Šajā mācību modulī tiek aplūkota vēlamā uzvedība, tiekoties ar atbalsta grupu dalībniekiem, kā runāt par bērniem/vecākiem, kuriem ir AST, kā grupas vadītajam noteikt robežas ar citiem grupas dalībniekiem, kā un cik daudz stāstīt par sevi un savu pieredzi, kā radīt klātbūtnes un atbalsta sajūtu. Tiek aplūkotas cilvēku dažādās attieksmes un izpausmes veidi par vienu un to pašu lietu. Tiek runāts, kā grupas dalībniekiem palīdzēt tikt galā krīzes situācijās, iedarbīgās un neiedarbīgās frāzes, ko izmantot atbalsta grupu darbā. Tiek izanalizēta, kāda ir veiksmīga vecāku atbalsta grupas tikšanās, ko tā ietver.

* + - 1. ***modulis “Tu, kā atbalsta grupas līderis”***

Šajā mācību modulī tiek pievērsta uzmanība īpašībām un prasmēm, kādām ir jāpiemīt vai kādas ir jāattīsta atbalsta grupas vadītājam. Tiek apgūti atbalsta grupas nodarbību plānošanas pamati, un grupas vadītāji tiek iepazīstināti ar veiksmīgas grupas vadīšanas ieteikumiem. Tiek pievērsta īpaša uzmanība jautājumiem par grupas izveidi un tās darbības uzsākšanu, grupas iekšējo noteikumu izveidi un to ievērošanu, par jaunu dalībnieku pievienošanos grupai, par iespēju visiem grupas dalībniekiem izteikties grupas nodarbību laikā, par pienākumu sadalīšanu grupas nodarbības veiksmīgai norisei (sazināšanās ar grupas dalībniekiem, grupu nodarbības vietas iekārtošana un sakārtošana pēc grupas nodarbības utt.).

* + - 1. ***modulis “Labi funkcionējošas vecāku atbalsta grupas darbība”***

Šajā mācību modulī grupu vadītājiem tiek skaidroti nepieciešamie priekšnoteikumi, lai atbalsta grupa veiksmīgi darbotos un pastāvētu ilgstoši. Tiek aplūkots, kas mainās, ja atbalsta grupa tiekas nevis klātienē, bet tiešsaistē, kādas ir dažādo tikšanās formātu atšķirības un raksturīgās iezīmes. Tiek sniegti padomi un ieteikumi klātienes un tiešsaistes grupas darbības nodrošināšanā, atgriezeniskās saites veidošanā un grupas darbības novērtējuma sagatavošanā.

**Līdzinieku mācības notiek vienu reizi gadā**, ko ar laiku nepieciešamības gadījumā var palielināt līdz reizei pusgadā. Vienu mācību laikā optimāli ir sagatavot 16 - 26 jaunus vispārīgo atbalsta grupu vadītājus - līdziniekus. Pirms mācībām ir lietderīgi atlasīt lielāku skaitu ar potenciālajiem grupu vadītājiem, apmēram 30, kuri būtu ieinteresēti grupu vadīšanā kā līdzinieki, un procesā noskaidrosies tie grupu vadītāji, kuri tiešām ir gatavi vadīt atbalsta grupas, jo ne visi dalībnieki pabeidz mācības līdz galam un ir gatavi vadīt atbalsta grupas.

Atbalsta grupu vadītāju – līdzinieku mācību formāts ir 18 stundas klātienes mācības un divas attālinātas tikšanās (vienas tikšanās ilgums plānots līdz divām stundām), kuru laikā ar līdziniekiem tiek pārrunāts klātienes mācību laikā iegūto teorētisko zināšanu praktiskais pielietojums, t.sk. dažādi problēmu jautājumi un neskaidrības, kas līdziniekiem radīsies atbalsta grupu vadīšanas procesā, vai kavējošie faktori grupas vadīšanas uzsākšanai. Kopējais līdzinieku mācību ilgums ir vidēji 22 stundas un tas var tikt koriģēts pēc nepieciešamības, lai nodrošinātu kvalitatīvas līdzinieku mācības.

Līdzinieku mācības nodrošina gan vietējie, gan ārzemju eksperti. Somu eksperts sadarbībā ar vietējo ekspertu vada klātienes mācības, bet attālinātās tikšanās vada vietējie eksperti profesionāļi. Mācību vadītājs sagatavo izdales materiālu informatīvo bāzi un LAA nodrošina materiālu maketēšanu un izdruku.

Līdzinieku mācības ieteicams rīkot klātienē, bet, ņemot vērā, ka līdzinieki neplānotu apstākļu dēļ var netikt uz mācībām klātienē, papildus vēlams nodrošināt iespēju mācībām pieslēgties attālināti, kas gan prasa papildu tehniskos resursus. Izmēģinājumprojekta laikā organizētais mācību formāts – vairāku dienu mācības klātienē ar nodrošinātu nakšņošanu mācību norises vietā ir pierādījis savu efektivitāti, jo no pirmās dienas ir jādomā, kā veicināt līdzinieku iekšējo atbalsta sistēmu, kā viņiem veidot savu kopienu. Vairāku dienu mācības kopā cilvēkus satuvina, ir iespēja veidot gan formālas, gan neformālas attiecības, kas vēlāk ļoti palīdz, ja nepieciešams atbalsts, un brīdī, kad jāveido atbalsta grupu vadītāju komandas. Parasti jau mācību laikā līdzinieki atrod sev sadarbības partnerus gan pēc dzīvesvietas atrašanās vietas, gan pēc kopīgi interesējošām tēmām un problēmām, ko vēlas risināt vai dalīties ar citiem.

Līdz pirmajai līdzinieku mācību dienai (ieskaitot), līdziniekiem tiek sagatavots brīvprātīgā darba līgums parakstīšanai. Taču jebkurā brīdī mācību dalībnieks var atteikties no turpmākas piedalīšanās mācībās, informējot par to mācību vadītāju un PR pakalpojuma koordinatoru. Visu turpmāko laiku arī pēc mācībām, līdziniekiem ir piesaistīts konkrēts PR pakalpojuma koordinators, kas viņiem palīdz turpmākajā darbā, gan ar administratīviem jautājumiem, gan ar citiem praktiskiem jautājumiem, kas rodas darba procesā. Līdzinieki, vadot atbalsta grupas, jebkurā brīdī var atteikties no turpmākas dalības PR pakalpojuma nodrošināšanā.

Beidzoties mācībām, līdziniekiem tiek lūgts nokārtot pārbaudījumu par mācībās apgūto vielu. Pārbaudījuma veidlapas tiek izveidotas sadarbībā ar mācību vadītājiem. Nesekmīgi (neiegūstot vismaz 60% no maksimālā vērtējuma) nokārtota pārbaudījuma gadījumā līdzinieks var atkārtoti pievienoties mācībām (ja iespējams), lai uzlabotu savas zināšanas, iegūstot sekmīgu vērtējumu un turpinot dalību PR pakalpojumā

Sekmīgi nokārtota eksāmena gadījumā, līdziniekiem tiek izsniegts apliecinājums par mācību pabeigšanu. Pēc tam katru gadu līdziniekiem ir nodrošinātas papildu mācības. Gadījumā, ja līdzinieks šīs papildu mācības gada laikā neiziet un nevada nevienu atbalsta grupu, viņa apliecinājums zaudē spēku un viņam ir no jauna jāiet un jāpabeidz līdzinieku pamata mācības.

***Papildu mācības atbalsta grupu vadītājiem - līdziniekiem***

Vienu līdz divas reizes gadā līdziniekiem, kuri turpina vadīt vai plāno turpināt vadīt vispārīgās atbalsta grupas, jāpiedalās papildu mācībās, kas viņiem nodrošinās nepieciešamo prasmju uzlabošanu un veicinās to attīstīšanu. Mācību tēmas un apmeklējuma laiki ir jāsaskaņo ar PR pakalpojuma koordinatoru, kurš organizē līdzinieka piedalīšanos nepieciešamajās mācībās.

Mācības vēlams rīkot klātienē, tādējādi veicinot arī līdzinieku savstarpējo atbalstu, saliedēšanos un sadarbības iespējas. Atkārtotās mācības var apvienot arī ar klātienes supervīziju, jo prakse rāda, ka ir grūtības ikdienā nokomplektēt grupu. Mācību forma var tikt pielāgota pasniedzēju un dalībnieku vajadzībām.

* **Atbalsta grupu vadītāju - pieredzes ekspertu mācības**

Atbalsta grupu vadītāju - pieredzes ekspertu vienas grupas mācību ilgums ir 16 stundas, kas sastāv no četriem mācību moduļiem, un katrs mācību modulis ilgst četras stundas.

Pieredzes ekspertu mācību četri moduļi:

1. modulis “Prezentācijas plānošana un veidošana”;
2. modulis “Uzstāšanās, tās plānošana un strukturēšana”;
3. modulis “Runas prasmes, loģiska runa un pareiza elpošana”;
4. modulis “Konfliktsituācijas un to risinājumi, emocionālā inteliģence”.

Mācāmo pieredzes ekspertu skaits ir līdz astoņiem pieredzes ekspertiem vienā mācību reizē. Par pieredzes ekspertiem var kļūt – pilngadīgas personas ar AST, bērnu ar AST vecāki, aizbildņi, audžuvecāki, kas izrāda interesi piedalīties mācībās un kļūt par atbalsta grupu vadītājiem - pieredzes ekspertiem, kas varētu uzstājoties atbalsta grupās vai citos pasākumos dalīties ar savu pieredzi. Potenciālos pieredzes ekspertus meklē un uzrunā dažādos veidos, gan izvietojot informatīvu reklāmu sociālajos tīklos, LM mājas lapā, LAA mājas lapā u.c. tīmekļa, vietnēs un rakstot preses relīzes, gan personiski uzrunājot esošos PR pakalpojuma saņēmējus, LAA biedrus ar lūgumu izplatīt vai ieteikt informāciju atbilstošām personām.

Pēc potenciālo pieredzes ekspertu apzināšanas, kvantitatīvi atlasīt un mācīt tos potenciālos pieredzes ekspertus, kuriem ir interese, un pēc tam izvēlēties tos, kuri ir spējīgi un var uzstāties auditorijas priekšā vai arī nodot savu pieredzi kameras priekšā, ierakstot video stāstījumu. Mācību dalībniekiem tiek piedāvāta izvēles iespēja, kā viņi savu pieredzi vēlas nodot citiem sabiedrības locekļiem – 1) tiešā veidā, piedaloties atbalsta grupā kā vadītāji; 2) pieaicinātie pieredzes eksperti; 3) izmantojot video formātu, izveidojot video stāstījumu, ko mācību laikā palīdz izveidot pasniedzēji, profesionāļi. Ja pieredzes eksperts piekrīt video publicēšanai un izplatīšanai, tad šis arī var būt kā gana efektīvs līdzeklis, kā dalīties ar savu pieredzi, mazinot satraukumu par uzstāšanos auditorijas priekšā.

Pieredzes ekspertu mācības plānots rīkot klātienē un pēc vajadzības arī hibrīda formā (klātienē/attālināti) atbilstoši konkrētās grupas specifikai. Šādam formātam ieguvumi ir grupas saliedētība, kad grupa kā vienots veselums iegūst individuālu un kopīgu pieredzi, kas parasti cilvēkus satuvina. Mācību dalībnieki viens otru var atbalstīt, stiprināt, rādīt piemēru un, iespējams, pat uzsākt draudzību, kas cilvēkiem ar AST ir ļoti būtiski, ņemot vērā mācību dalībnieku izteiktās vajadzības un vēlmes. Ja kāds no dalībniekiem netiek uz kādu no mācību moduļu nodarbībām, tas var tikt nodrošināts ar mācību materiāliem vai ierakstiem, ja tādi ir, un pasniedzēji kopā ar dalībnieku var izvērtēt viņa spējas pabeigt mācības un iesaistīties atbalsta grupu vadīšanas darbā.

Mācību vadītājs sagatavo izdales materiālu informatīvo bāzi, un LAA nodrošina materiālu maketēšanu un izdruku. Jebkurā mācību brīdī mācību dalībnieks var atteikties no turpmākas piedalīšanās mācībās un grupu vadīšanas, informējot par to mācību vadītāju un PR pakalpojuma koordinatoru.

* ***Supervīziju nodrošināšana atbalsta grupu vadītājiem - līdziniekiem un pieredzes ekspertiem***

*Supervīzija ir konsultatīvs atbalsts**līdziniekiem un pieredzes ekspertiem jautājumos, kas saistīti ar darbu atbalsta grupās, tādējādi paaugstinot viņu profesionalitāti. Pēc mācībām pieredzes ekspertiem un līdziniekiem tiek nodrošināta viena divu stundu gara grupas supervīzijas nodarbība mēnesī, kā arī nepieciešamības gadījumā tiek nodrošinātas individuālās supervīzijas. Iepriekš savstarpēji vienojoties, tās var notikt klātienē/tiešsaistē vai telefonsarunas veidā.*

**Dalībnieku skaits** grupu supervīzijās ir no sešām līdz 10 personām vienā grupā, kurās grupu vadītāji var konsultēties par sarežģītiem gadījumiem, ar kuriem viņi saskaras grupu vadīšanas laikā. Grupu supervīzijās var piedalīties gan tie grupu vadītāji, kuri jau vada grupas, gan tie, kuri nevienu atbalsta grupu vēl nav vadījuši un sajūt grūtības, lai uzsāktu vadīt vai nemitīgi atliek uzsākšanu. Savukārt, individuālā supervīzija paredzēta tikai tiem grupu vadītājiem, kuri jau ir novadījuši vismaz vienu atbalsta grupu. Vienas konkrētas atbalsta grupas darbības laikā grupu vadītājs var saņemt divas individuālās supervīzijas.

**Supervizori:** PR pakalpojuma ietvaros supervīziju sniegšanu jānodrošina Latvijas Supervizoru apvienībā sertificētiem supervizoriem ar psihologa vai sociālā darbinieka izglītību (maģistra grāds psiholoģijā vai sociālajā darbā), kuram ir pieredze darbā ar bērniem ar FT un/vai viņu vecākiem.

### **Psihosociālās rehabilitācijas pakalpojuma sniegšanas kārtība**

PR pakalpojuma nodrošināšanas process ietver septiņus posmus:

* + - 1. posms “PR pakalpojumu nodrošināšana – profesionāļu atlase”;
      2. posms “Potenciālo PR pakalpojumu saņēmēju un grupu vadītāju informēšana par PR pakalpojumu”;
      3. posms “PR pakalpojuma nodrošināšanā iesaistīto potenciālo atbalsta grupu vadītāju - pieredzes ekspertu un līdzinieku atlase”;
      4. posms “PR pakalpojuma nodrošināšana - grupu vadītāja pieredzes eksperta un līdzinieka apmācības”;
      5. posms “Pieteikšanās PR pakalpojumam un PR pakalpojuma piešķiršana”;
      6. posms “PR pakalpojuma saņemšana”;
      7. posms “PR pakalpojuma pirmstermiņa izbeigšana”.

PR pakalpojuma visi posmi var tikt īstenoti paralēli. Turpmāk nodevumā katram no posmiem ir sagatavota posma procesu shēma un konkrētā posma apraksts.

Ņemot vērā, ka izmēģinājumprojekta ietvaros PR pakalpojuma sniedzējs bija LAA, arī turpmāk PR pakalpojuma sniegšanas kārtībā kā pakalpojuma sniedzējs tiek norādīta LAA.

* **1.posms “PR pakalpojumu nodrošināšana – profesionāļu atlase”**

Lai noskaidrotu, par kādām tēmām organizēt specializētās atbalsta grupas, LAA komanda veic priekšizpēti, kā rezultātā tiek izzinātas vecākiem būtiskās atbalsta jomas. Šis solis ir īpaši svarīgs, lai nodrošinātu, ka atbalsta grupu saturs atbilst tieši vecāku un bērnu aktuālajām vajadzībām.

Pēc aktuālo tēmu noteikšanas LAA uzrunā dažādus speciālistus, kuri darbojas autisma jomā, ir ar atbilstošu kvalifikāciju un pieredzi attiecīgajā jomā. Sākotnēji tiek uzrunāti tie speciālisti, kuri jau gadiem sadarbojas ar LAA, ir vadījuši mācības, konsultējuši sarežģītās situācijās, uzstājušies konferencēs, vadījuši darbnīcas, izstrādājuši materiālus vai veikuši pētījumus. Tāpat tiek lūgtas viņu rekomendācijas citu speciālistu piesaistīšanā un uzrunāšanā.

Sarunās ar speciālistiem tiek noskaidrotas viņu ekspertīzes jomas, tēmas nosaukums, kā arī pasākuma formāts, dalībnieku skaita ierobežojumi, nepieciešamie materiāli un citas speciālista vajadzības veiksmīgai atbalsta grupas norisei. Īpaši būtisks jautājums ir, vai speciālistam veiksmīgas grupas darbības norisei ir nepieciešams moderators, kā arī vai speciālists vēlas, lai tiktu pieaicināts papildu eksperts. Šajā posmā tiek ņemts vērā arī pašu speciālistu redzējums, lai nodrošinātu, ka atbalsta grupas norises process būtu drošs, atbalstošs un saturiski bagāts.

Jāņem vērā, ka daudzu tēmu aktualitāte var mainīties vai arī pēc konkrētās tēmas pabeigšanas grupas dalībnieki izsaka vēlmi, ka šai tēmai nepieciešams turpinājums. Izmēģinājumprojektā vairākas tēmas tika turpinātas, piemēram, uzņēmējdarbības ideju darbnīca, izglītības tēma, bērnu pilngadības tēma.


Tāpat arī jāņem vērā fakts, ka speciālisti var pārzināt tikai nelielu daļu no konkrētās tēmas un ka īpaši sarežģītu tēmu gadījumā, piemēram, juridiskās nianses, bērnam sasniedzot pilngadību, seksualitātes joma, miega un ēšanas traucējumi, nav iespējams novadīt vienam speciālistam, jo Latvijā ir maz vai nav pieejami vispār atbilstošas kompetences speciālisti.

Ieteicams jau no paša sākuma specializētajās atbalsta grupās ļaut piedalīties speciālistiem, it īpaši tajos gadījumos, ja šie speciālisti nākotnē plāno piedalīties citu atbalsta grupu darbā. Tādējādi viņi jau savlaicīgi var iepazīties ar vecāku aktualitātēm, iepazīt grupas dalībniekus un labi sagatavoties grupas nodarbībām, kā arī izslēgtu iespēju savās nodarbībās atkārtot iepriekšējo speciālistu sniegto informāciju. Jāņem vērā, ka speciālisti arī mācās, vadot atbalsta grupas, gan no vecākiem, analizējot vecāku atsūtītos jautājumus, gan gatavojoties tēmai kopā ar citiem speciālistiem.

Profesionāļiem izvirzītās kvalifikācijas prasības un pieredze iekļauta PR pakalpojuma standartā. Līgumā tiek atrunāts, kura PR pakalpojuma veida nodrošināšanā iesaistās profesionālis. Profesionālis var vadīt vienu vai vairākas priekšizpētes grupas, specializētās atbalsta grupas un/vai radošās darbnīcas, vai piedalīties kā pieaicināts speciālists vispārīgajās atbalsta grupās *(skatīt 2.4.1.attēlu).* Līgumus ar profesionāļiem paraksta projektu vadītājs vai paraksttiesīgā persona organizācijā *(5.pielikums).*

*2.4.1. attēls*

1.posms “PR pakalpojuma nodrošināšana – profesionāļu atlase”



* **2.posms “Potenciālo PR pakalpojumu saņēmēju un grupu vadītāju informēšana par PR pakalpojumu”**

Lai piesaistītu pēc iespējas vairāk potenciālos PR pakalpojumu saņēmējus un atbalsta grupu vadītājus, ieteicams organizēt vairākus informēšanas pasākumus (2.4.2.attēls):

• PR pakalpojuma vieglākai atpazīšanai un lietošanai var izveidot savu nosaukumu un vizuālo identitāti, ko izmantot, izvietojot informāciju dažādās tīmekļa vietnēs un gatavojot dažādus materiālus izsniegšanai PR pakalpojumu saņēmējiem.

• LAA tīmekļa vietnes pirmajā atvērumā izvietot informāciju par pieejamajiem PR pakalpojuma veidiem, to aprakstu un mērķa grupu, kuri var pieteikties konkrētā PR pakalpojuma veida saņemšanai, kā arī atspoguļo skaidru informatīvu un vizuālu PR pakalpojumu saņemšanas procesu.

• Pieteikšanās atbalsta grupu nodarbībām notiek LAA tīmekļa vietnē, speciāli šim mērķim izveidotā sadaļā, potenciālajam PR pakalpojuma saņēmējam aizpildot elektronisko pieteikumu formu un anketu. PR pakalpojuma koordinators no pieteikšanās formām DB ievada PR pakalpojuma saņēmēja kontaktinformāciju un apkopo anketā esošo informāciju, kā arī DB ievada informāciju par tēmām, kas ir aktuālas un interesē PR pakalpojuma saņēmēju, vai par to, ka persona ir izteikusi vēlmi kļūt par līdzinieku vai pieredzes ekspertu.

• Visu PR pakalpojum sniegšanas laiku LAA tīmekļa vietnē būtu jāuztur kalendārs ar aktuālu informāciju par datumiem un laiku, kad plānotas vispārīgo un specializēto atbalsta grupu un radošo darbnīcu nodarbības (parasti saplānotas mēnesi uz priekšu), norādot atbalsta grupas nodarbību norises laiku un vietu.

• Informāciju par PR pakalpojumiem regulāri ievietot arī sociālajās vietnēs.

• Veidot sadarbību ar pašvaldībām un organizācijām visā Latvijā, jo īpaši ar sociālajiem dienestiem, skolām un pirmsskolas iestādēm.


Regulāra informācija izplatīta sadarbībā ar LM, publicējot preses relīzes. Kā efektīvs PR pakalpojumu popularizēšanas veids ir rīkot priekšizpētes grupas nodarbības attālināti, pieaicinot arī ārzemju speciālistus, jo īpaši par tēmām, kas ir sliktāk pārvaldītas Latvijā. Informācija par atbalsta grupu nodarbību norises datumiem, laiku un pieslēgšanās saite dalībniekiem tiek nosūtīta dalībnieka norādīto e-pastu. Atbalsta grupas nodarbības tiešsaistē tiek organizētas tiešsaistes platformā “Zoom”.

Pēc nodarbības no Zoom aplikācijas tiek iegūta informācija, kuri atbalsta grupas nodarbības dalībnieki bija pieslēgušies tiešsaistes nodarbībai. Tā tiek izmantota, lai apzinātu, cik no personām, kuras pieteicās nodarbībai, faktiski piedalījās nodarbībā, un minētā informācija tiek ievadīta DB.

PR pakalpojuma vadītājs priekšizpētes grupas nodarbībā informē par iespēju pieteikties PR pakalpojumam, skaidro PR pakalpojuma veidus, kā arī iedrošina vecākus kļūt par kādas atbalsta grupas vadītāju. Priekšizpētes grupas nodarbības laikā PR pakalpojuma vadītājs vai koordinators novēro vecāku aktivitāti, (piemēram, cik daudz viņi uzdod jautājumus, dalās ar savu pieredzi) un atzīmē tos, kurus pēc nodarbības varētu papildus uzrunāt un iedrošināt iesniegt pieteikumu PR pakalpojuma saņemšanai un/vai kļūt par kādas atbalsta grupas vadītāju.

*2.4.2. attēls*

2. posms “Potenciālo PR pakalpojumu saņēmēju un grupu vadītāju informēšana par PR pakalpojumu”

******

* **3.****posms “PR pakalpojuma nodrošināšanā iesaistīto potenciālo atbalsta grupu vadītāju - pieredzes ekspertu un līdzinieku atlase”**
  + - Par PR pakalpojuma grupu vadītāju - līdzinieku vai pieredzes ekspertu var kļūt bērna ar AST vecāks vai arī citas personas, kurām ir pieredze saskarsmē ar bērniem vai pilngadīgām personām, kurām ir AST, uzrakstot un iesniedzot LAA iesniegumu *(6.pielikums un 2.4.3.attēls).*
    - Līdzinieki var vadīt specializētās atbalsta grupas un vispārīgās atbalsta grupas, pieredzes eksperti papildus jau nosauktajām grupām var vadīt arī radošās darbnīcas, taču, ņemot vērā to, ka viņiem ir vērtīgas zināšanas un pieredze, lai vadītu grupu, ir nepieciešams apgūt noteiktas prasmes, kā arī uzlabot esošās zināšanas komunikācijas u.c. jomās.
    - Ar katru personu, kura izteikusi vēlmi kļūt par līdzinieku vai pieredzes ekspertu un dalīties ar savām zināšanām, sazinās PR pakalpojuma koordinators un vienojas par individuālās sarunas laiku (klātienē vai tiešsaistē), kuras laikā izstāsta informāciju par nepieciešamajām mācībām, atbalsta grupu veidiem un to norisi, darba apjomu, apmaksu, atbildot uz jautājumiem un precizējot tēmas, par kurām potenciālais grupu vadītājs labprāt vadītu grupu. Ja pieredzes eksperts vai līdzinieks piekrīt turpmākai dalībai PR pakalpojumā kā grupu vadītājs, ar viņu tiek slēgts līgums *(5.pielikums).*

*2.4.3. attēls*

3. posms “PR pakalpojuma nodrošināšanā iesaistīto potenciālo atbalsta grupu vadītāju - pieredzes ekspertu un līdzinieku atlase”

* ***4. posms “PR pakalpojuma nodrošināšana - grupu vadītāja pieredzes eksperta vai līdzinieka mācības”***

PR pakalpojuma koordinators saskaņā ar atlasītajiem interesentiem komplektē atbalsta grupu vadītāju mācību grupas un plāno mācību norises laikus, tos saskaņojot ar mācību vadītājiem. Ņemot vērā, ka atbalsta grupu vadītāju mācības notiek klātienē, un to, ka, vienlaicīgi, var noritēt mācības līdziniekiem un pieredzes ekspertiem, tad PR pakalpojuma koordinators koordinē mācību norises laikus tā, lai tie nepārklātos un ja iespējams, lai nepārklātos arī ar citiem šajā laikā LAA organizētajiem pasākumiem *(2.4.4.tabula).* Informāciju par atbalsta grupu vadītāju mācību norisi - mācību datumiem, laiku, vadītāju u.c. svarīgu informāciju, mācību dalībniekiem PR pakalpojuma koordinators nosūta uz e-pastu, lūdzot viņiem apstiprināt savu dalību mācībās.

Mācāmie atbalsta grupu vadītāji katrā nodarbībā aizpilda reģistrācijas lapu (viena uz visiem dalībniekiem), norādot savu vārdu, uzvārdu un parakstu, tādā veidā apliecinot savu dalību mācību nodarbībā. Pēc iespējas konkrētās mācību nodarbības tiek ierakstītas (tikai mācību vadītāja stāstītais un prezentētais) vai rādītas tiešsaistē. Gadījumā, ja mācību dalībnieks netiek uz kādu no nodarbībām, viņš par to savlaicīgi (vismaz vienu dienu pirms nodarbības sākuma) ziņo PR pakalpojuma koordinatoram, kurš mācību dalībniekam nosūta nodarbības materiālus un paskaidro, kā viņš var piekļūt nodarbības ierakstam, ja tāds ir veikts. Pieeja nodarbības ierakstiem pēc nepieciešamības tiek nodrošināta uz konkrētu laiku.

Beidzoties mācībām, atbalsta grupu vadītāji - pieredzes eksperti un līdzinieki iesaistās PR pakalpojuma nodrošināšanā. Visā mācību laikā, ja mācību dalībnieks saprot, ka tomēr nevēlas iesaistīties PR pakalpojuma nodrošināšanā, viņš par to informē PR pakalpojuma koordinatoru un PR pakalpojuma koordinators veic turpmākās darbības, kas nepieciešamas PR pakalpojuma nodrošināšanas izbeigšanai.

*2.4.4 attēls*

4. posms “PR pakalpojuma nodrošināšana - grupu vadītāja pieredzes eksperta vai līdzinieka mācības”



* ***5. posms “Pieteikšanās PR pakalpojumam un PR pakalpojuma piešķiršana”***

Pieteikšanās PR pakalpojumam un PR pakalpojuma piešķiršana atspoguļota *2.4.5.attēlā*.

Lai bērns un vecāki saņemtu PR pakalpojumu, bērnam ir jāatbilst PR pakalpojuma saņemšanas kritērijiem:

* bērns ir vecumā no 2 gadiem līdz 18 gadiem (neieskaitot);
* bērnam noteikta invaliditāte un ir diagnosticēti AST.

Bērna vecāks elektroniski vai papīra formātā aizpilda pieteikuma anketu *(6. pielikums)* PR pakalpojuma saņemšanai, pievienojot papildu dokumentus, kas apliecina bērna atbilstību mērķa grupas atlases kritērijiem. Minētos dokumentus vecāks LAA var iesniegt šādos veidos:

* patstāvīgi aizpilda iesniegumu LAA mājas lapā, izmantojot personas autentifikācijas līdzekļus;
* nosūta uz LAA e-pastu ar drošu elektronisku parakstu parakstītu iesniegumu;
* aizpilda iesniegumu papīra formā, paraksta to un nosūta pa pastu vai iesniedz personīgi LAA birojā, Strēlnieku ielā 9-14, Rīgā, LV-1010.

PR pakalpojuma koordinators izskata iesniegumu 10 darba dienu laikā kopš iesnieguma saņemšanas un informē vecāku par bērna atbilstību PR pakalpojuma saņemšanas kritērijiem vai nosūta atteikumu, pamatojot neatbilstību. Pozitīva vērtējuma rezultātā starp LAA un vecāku noslēdz līgumu par PR pakalpojuma saņemšanu *(5.3 pielikums)*. PR pakalpojuma koordinators DB reģistrē informāciju par PR pakalpojuma saņēmēju.

Sociālais darbinieks pārrunā ar vecāku iesniegumā norādīto informāciju par PR pakalpojumu veidiem, kuriem ir pieteikušie vecāki un bērns, kopīgi izvērtē ģimenes vajadzības un vienojas par PR pakalpojuma veidiem, kurus saņems vecāki un/vai bērns, kā arī sastāda SR plānu *(7.pielikums).*

Sociālais darbinieks izveido klienta lietu, kurā iekļauj sekojošu informāciju/ dokumentus:

* vecāka iesnieguma oriģināls kopā ar iesniegto dokumentu kopijām, kas apliecina bērna atbilstību PR pakalpojuma saņemšanas kritērijiem;
* ar vecāku noslēgtais līgums par PR pakalpojuma saņemšanu, t.sk. līguma pielikums – SR plāns;
* SR plāna izpildes atspoguļojumu un saņemtā PR pakalpojuma veida rezultātu novērtējumu;
* citu informāciju, kas ir būtiska PR pakalpojuma nodrošināšanai.

Sociālais darbinieks pēc PR pakalpojuma sniegšanas beigām novērtē klienta sociālās situācijas izmaiņas un sasniegtos rezultātus, ko atspoguļo SR plānā.

*2.4.5. attēls*

5. posms “Pieteikšanās PR pakalpojumam un PR pakalpojuma piešķiršana”



* ***6. posms “PR pakalpojuma saņemšana”***

PR pakalpojuma saņemšanas process ir atspoguļots *2.4.6.attēlā.*


PR pakalpojuma koordinators saskaņā ar noslēgtajiem līgumiem komplektē atbalsta grupas pēc PR pakalpojuma veida un dalībnieku dzīves vietas. Katrai grupai tiek piesaistīts atbalsta grupas vadītājs, kurš ar sevi iepazīstina savā pārziņā esošās grupas dalībniekus. Atbalsta grupas vadītājs plāno datumus, laikus un pārrunājamās tēmas konkrētās atbalsta grupas nodarbībām, saskaņojot tos gan ar grupas dalībniekiem, gan ar PR pakalpojuma koordinatoru. PR pakalpojuma koordinators koordinē atbalsta grupu norisi: savlaicīgi informē atbalsta grupu dalībniekus par nodarbību datumiem un laikiem, ir atbildīgs par telpu nodrošinājumu (ja nodarbība noris klātienē), izveido tiešsaistes nodarbību uzaicinājumus un nosūta tos grupas dalībniekiem un vadītājam, ja grupa ir paredzēta tiešsaistē. PR pakalpojuma koordinators organizē kafijas pauzi, bērnu pieskatīšanas pakalpojuma īstenošanu, kā arī transporta nodrošināšanu, ja tāda ir paredzēta kādā no atbalsta grupu veidiem.

Grupas dalībnieki kopā ar atbalsta grupas vadītāju pirmajā nodarbībā vienojas par iekšējiem grupas kārtības noteikumiem. Atbalsta grupas nodarbības laikā tās vadītājs reģistrē visus atbalsta grupas dalībniekus, iesniedzot dalībnieku sarakstu PR pakalpojuma koordinatoram vienas darba dienas laikā pēc atbalsta grupas nodarbības. PR pakalpojuma koordinators saņemto informāciju par atbalsta grupas apmeklējumu un tēmu ievada DB.

Pēdējā konkrētās grupas nodarbībā atbalsta grupas vadītājs lūdz grupas dalībniekiem aizpildīt anketu, ar kuras palīdzību tiek novērtēta sniegtā PR pakalpojuma kvalitāte, kā arī grupas dalībniekiem pēdējā grupas nodarbībā ir jāiesniedz SR plānā nosprausto mērķu novērtējums – kādi rezultāti ir iegūti PR pakalpojuma saņemšanas laikā.

*2.4.6. attēls*

6. posms “PR pakalpojuma saņemšana”



* **7. posms “PR pakalpojuma izbeigšana”**

PR pakalpojuma izbeigšana ir atspoguļota *2.4.7.attēlā.*

*2.4.7. attēls*

7.posms “PR pakalpojuma izbeigšana”



Katru mēnesi PR pakalpojuma koordinators un grupas vadītājs pārskata atbalsta grupas dalībnieku apmeklējumu, identificē neaktīvos dalībniekus un pārrunā iespējamos dalībnieku zemā apmeklējuma vai nepietiekošās iesaistes iemeslus. PR pakalpojuma koordinators sazinās ar neaktīvajiem dalībniekiem, pārrunā radušos situāciju, noskaidro, vai dalībnieks vēlas turpināt dalību atbalsta grupās, vai vēlas to pārtraukt.

Ja dalībnieks vēlas atteikties no dalības atbalsta grupā, viņš raksta iesniegumu un iesniedz to PR pakalpojuma koordinatoram. Par iesnieguma iesniegšanas veidiem savstarpēji vienojas, tie var būt:

* patstāvīgi aizpilda iesniegumu LAA mājas lapā, izmantojot personas autentifikācijas līdzekļus;
* nosūta uz LAA e-pastu ar drošu elektronisku parakstu parakstītu iesniegumu;
* aizpilda iesniegumu papīra formā, paraksta to un nosūta pa pastu vai iesniedz personīgi LAA birojā, Strēlnieku ielā 9-14, Rīgā, LV-1010.

PR pakalpojuma koordinators informē atbalsta grupu vadītāju par izmaiņām atbalsta grupas dalībnieku sastāvā un minēto informāciju ievada DB. Gadījumā, ja PR pakalpojumu pārtrauc saņemt viens no ģimenes locekļiem, pārējie to var turpināt saņemt.

### **Psihosociālās rehabilitācijas pakalpojuma sniegšanā un saņemšanā iesaistītās puses, to pienākumi un tiesības**

PR pakalpojuma nodrošināšanā ir iesaistītas vairākas puses: PR pakalpojuma vadītājs, PR pakalpojuma koordinatori un sociālie darbinieki, atbalsta grupu vadītāji – profesionāļi, pieredzes eksperti un līdzinieki, kā arī PR pakalpojuma saņēmēji, kuru atbildība un pienākumi norādīti *2.5.1.tabulā*.

*2.5.1. tabula*

PR pakalpojuma nodrošināšanā iesaistīto pušu pienākumi un tiesības

| Iesaistītā puse | Pienākumi | Tiesības |
| --- | --- | --- |
| PR pakalpojuma vadītājs | * atbildēt par PR pakalpojumu kopumā; * nodrošināt un pārraudzīt PR pakalpojuma īstenošanu un kvalitāti, tai skaitā darbinieku (atbalsta grupu vadītāju, koordinatora) nolīgšanu, sagatavošanu un apmācību darbam; * veikt PR pakalpojuma kvalitātes uzraudzību; * pārraudzīt koordinatoru un atbalsta grupu vadītāju darbu; * komunicēt ar PR pakalpojuma saņēmējiem; * izturēties ar cieņu pret PR pakalpojuma koordinatoriem, atbalsta grupu vadītājiem, dalībniekiem un PR pakalpojuma nodrošināšanā ievērot vispārpieņemtās ētikas normas; * PR pakalpojuma nodrošināšanā ievērot fizisko personu datu aizsardzību atbilstoši normatīvajam regulējumam, t.sk. sniedzot informāciju trešajām personām; * iesaistīties dažādu ar PR pakalpojuma īstenošanu problēmjautājumu risināšanā; * atbildēt par PR pakalpojuma vispārīgo dokumentāciju, nodrošināt dokumentu reģistra veidošanu; * nodrošināt PR pakalpojuma līgumu slēgšanu; * nodrošināt PR pakalpojuma sniegšanā iesaistīto darbinieku darba laika uzskaites kontroles uzraudzību. * pārraudzīt PR pakalpojuma budžeta izlietošanu. | * pieprasīt no PR pakalpojuma saņēmējiem, PR pakalpojuma koordinatora un atbalsta grupu vadītājiem visu nepieciešamo informāciju, lai nodrošinātu kvalitatīvu PR pakalpojuma sniegšanu; * pieprasīt pārskatus un citu nepieciešamo informāciju par atbalsta grupas vadītāju un PR pakalpojuma koordinatora darbu; * saņemt nepieciešamo atbalstu, (t.sk. mācības, supervīzijas) kvalitatīvai darba pienākumu veikšanai; * uz saprātīgu darba slodzi, kas nodrošina darba un privātās dzīves līdzsvaru; * uz drošu, iekļaujošu un personas vajadzībām atbilstošu darba vidi; * izteikt savu viedokli par PR pakalpojuma saturu un sniegt priekšlikumus PR pakalpojuma pilnveidei. |
| PR pakalpojuma koordinators | * koordinēt un uzraudzīt visu atbalsta grupu darbību; * sniegt tehnisko atbalstu tiešsaistes grupām un veikt ekrānšāviņus atskaitēm; * informēt dalībniekus par atbalsta grupu norises datumiem un laiku; * atbildēt par PR pakalpojuma vispārīgo dokumentāciju, reģistrēt PR pakalpojuma saņēmēju iesniegtos dokumentus; * sagatavot slēgšanai PR pakalpojuma līgumus; * reģistrēt DB konkrētās atbalsta grupas norises datumu, vietu un tās dalībniekus; * iesaistīties dažādu ar PR pakalpojuma īstenošanu problēmjautājumu risināšanā; * sagatavot mēneša atskaites par savu darbu; * veikt atbalsta grupu dalībnieku apmeklējuma ievadi DB; * izturēties ar cieņu pret atbalsta grupas vadītājiem, dalībniekiem un savā darbā ievērot ētikas prasības: * ievērot PR pakalpojuma nodrošināšanā fizisko personu datu aizsardzības normatīvo regulējumu, t.sk. sniedzot informāciju trešajām personām; * informēt PR pakalpojuma vadītāju par vēlmi pārtraukt savu dalību PR pakalpojumā. | * pieprasīt no PR pakalpojuma saņēmējiem un atbalsta grupu vadītājiem visu nepieciešamo informāciju, lai nodrošinātu kvalitatīvu PR pakalpojuma sniegšanu; * pieprasīt pārskatus un citu nepieciešamo informāciju no atbalsta grupu vadītājiem par veikto darbu; * saņemt nepieciešamo atbalstu (t.sk. mācības, supervīzijas) kvalitatīvai darba pienākumu veikšanai; * uz saprātīgu darba slodzi, kas nodrošina darba un privātās dzīves līdzsvaru; * uz drošu, iekļaujošu un personas vajadzībām atbilstošu darba vidi; * izteikt savu viedokli par PR pakalpojuma saturu un sniegt priekšlikumus PR pakalpojuma pilnveidei. |
| Atbalsta grupas vadītājs – līdzinieks, pieredzes eksperts, profesionālis | * organizēt konkrētās atbalsta grupas darba norisi, t.sk. informēt dalībniekus par atbalsta grupas norises vietu, datumiem un laiku; * veikt dalībnieku reģistrāciju konkrētajā atbalsta grupas norises dienā; * ne vēlāk kā vienas darba dienas laikā pēc konkrētās atbalsta grupas norises dienas nosūtīt informāciju par dalībnieku apmeklējumu PR pakalpojuma koordinatoram; * vadīt atbalsta grupas konkrēto nodarbību; * iesniegt izdevumus attaisnojošo dokumentu oriģinālus koordinatoram, ja tādi bijuši, (piemēram, par kafijas pauzi); * ievērot PR pakalpojuma nodrošināšanā fizisko personu datu aizsardzības normatīvo regulējumu, t.sk. sniedzot informāciju trešajām personām; * informēt PR pakalpojuma koordinatoru par vēlmi pārtraukt savu dalību PR pakalpojumā; * izturēties ar cieņu pret atbalsta grupas dalībniekiem un savā darbā ievērot vispārpieņemtās ētikas normas. | * pieprasīt no PR pakalpojuma saņēmējiem nepieciešamo informāciju, lai nodrošinātu kvalitatīvu PR pakalpojumu; * saņemt nepieciešamo atbalstu (t.sk. mācības, supervīzijas) kvalitatīvai darba pienākumu veikšanai; * uz saprātīgu darba slodzi, kas nodrošina darba un privātās dzīves līdzsvaru; * uz drošu, iekļaujošu un personas vajadzībām atbilstošu darba vidi; * izteikt savu viedokli par PR pakalpojuma saturu un sniegt priekšlikumus PR pakalpojuma pilnveidei. |
| Piesaistītais pieredzes eksperts, profesionālis (tiek piesaistīts uz vienu vai dažām atbalsta grupas nodarbībām) | * organizēt savas prezentācijas/uzstāšanās norisi; * sadarboties ar otru atbalsta grupas vadītāju, PR pakalpojuma koordinatoru un PR pakalpojuma vadītāju; * izturēties ar cieņu pret atbalsta grupas dalībniekiem un savā darbā ievērot vispārpieņemtās ētikas normas; * informēt PR pakalpojuma koordinatoru par vēlmi pārtraukt savu dalību PR pakalpojumā. | * saņemt nepieciešamo atbalstu (t.sk. mācības, supervīzijas) kvalitatīvai darba pienākumu veikšanai; * uz saprātīgu darba slodzi, kas nodrošina darba un privātās dzīves līdzsvaru; * uz drošu, iekļaujošu un personas vajadzībām atbilstošu darba vidi; * izteikt savu viedokli par PR pakalpojuma saturu un sniegt priekšlikumus PR pakalpojuma pilnveidei. |
| Supervizors | * supervizēt atbalsta grupu vadītāju - līdzinieku darbību; * sniegt informāciju PR pakalpojuma koordinatoram par sniegto supervīziju; * iesaistīties dažādu ar PR pakalpojuma īstenošanu problēmjautājumu risināšanā; * izturēties ar cieņu pret atbalsta grupas vadītājiem, dalībniekiem un savā darbā ievērot ētikas prasības: * ievērot PR pakalpojuma nodrošināšanā fizisko personu datu aizsardzības normatīvo regulējumu, t.sk. sniedzot informāciju trešajām personām; * informēt PR pakalpojuma vadītāju par vēlmi pārtraukt sniegt supervīzijas. | * uz saprātīgu darba slodzi, kas nodrošina darba un privātās dzīves līdzsvaru; * uz drošu, iekļaujošu un personas vajadzībām atbilstošu darba vidi; * izteikt savu viedokli par PR pakalpojuma saturu un sniegt priekšlikumus PR pakalpojuma pilnveidei |
| Sociālais darbinieks | * izstrādāt SR plānu; * veidot klienta lietu un aizpildīt to PR pakalpojuma sniegšanas laikā; * izvērtē personu atbilstību PR pakalpojuma saņemšanai; * PR pakalpojuma laikā sniegt nepieciešamo atbalstu un sadarboties ar pakalpojuma saņēmējiem; * nepieciešamo informāciju par SR plānu (plāns un izpilde) ievadīt DB; * iesaistīties PR pakalpojumu saņēmēju dalības kontrolē, piemeklēt individuālus risinājumus un vajadzības gadījumā veikt izmaiņas SR plānā; * informēt un sniegt atskaites par savu darbu PR pakalpojuma vadītājam. | * uz saprātīgu darba slodzi, kas nodrošina darba un privātās dzīves līdzsvaru; * uz drošu, iekļaujošu un personas vajadzībām atbilstošu darba vidi; * izteikt savu viedokli par PR pakalpojuma saturu un sniegt priekšlikumus PR pakalpojuma pilnveidei. |
| PR pakalpojuma saņēmējs | * sadarboties ar atbalsta grupas vadītāju un citiem atbalsta grupas dalībniekiem; * izturēties pret atbalsta grupas vadītāju un citiem tās dalībniekiem ar cieņu un ievērot vispārpieņemtās ētikas normas; * informēt atbalsta grupas vadītāju vai koordinatoru par vēlmi pārskatīt vai pārtraukt sadarbību; * pēc iespējas piedalīties visās atbalsta grupas nodarbībās; * ievērot PR pakalpojuma saņemšanas laikā fizisko personu datu aizsardzības normatīvo regulējumu. | * saņemt nepieciešamo atbalstu no atbalsta grupas vadītāja, PR pakalpojuma vadītāja un koordinatora PR pakalpojuma saņemšanas laikā; * saņemt informāciju, kas nepieciešama sekmīgai PR pakalpojuma saņemšanai, sev saprotamā veidā un valodā; * iepazīties ar visu informāciju, kuru par atbalsta grupas dalībnieku uzglabā LAA DB; * mainīt savu pieņemto lēmumu jebkurā brīdī un atteikties no PR pakalpojuma saņemšanas, uzrakstot iesniegumu; * izteikt savu viedokli par PR pakalpojuma saturu un sniegt priekšlikumus PR pakalpojuma pilnveidei. |

### **Prasības psihosociālās rehabilitācijas pakalpojuma sniedzējiem un psihosociālās rehabilitācijas pakalpojuma sniegšanā iesaistītajiem speciālistiem**

**PR pakalpojuma sniedzējs** - PR pakalpojumu nodrošina juridiska persona, kura sniedz sociālo pakalpojumu – PR pakalpojuma sniedzējs ir reģistrēts Sociālo pakalpojumu sniedzēju reģistrā, nodrošinot PR pakalpojumu bērniem ar FT un/vai viņu ģimenēm.

* + - Pakalpojuma sniedzējs piesaista speciālistus (PR pakalpojuma vadītāju un koordinatorus, sociālos darbiniekus, atbalsta grupu vadītājus - profesionāļus, pieredzes ekspertus un līdziniekus) - fiziskas personas, kuras savas kompetences ietvaros nodrošina PR pakalpojuma sniegšanu.
    - Atbalsta grupu vadītāji - pieredzes eksperti un līdzinieki, pirms PR pakalpojuma sniegšanas uzsākšanas, ir apguvušas speciālās mācības.
* **Prasības PR pakalpojuma vadītājam:**
  + - pirmā vai otrā līmeņa augstākā izglītība sociālajās vai eksaktajās zinātnēs;
    - vēlama pieredze atbalsta nodrošināšanā mērķa grupas personām;
    - vēlamas zināšanas par sabiedrībā balstītiem sociālajiem pakalpojumiem personām ar garīga rakstura traucējumiem;
    - pieredzi vismaz vienā no jomām - administratīvajā vadībā, personālvadībā, procesu vadībā vai projektu vadībā;
    - pieredze pasākumu/pakalpojumu/projektu vadībā, plānošanā, koordinēšanā un sasniedzamo rezultātu izpildes novērtēšanā, ievērojot plānoto aktivitāšu laika grafiku, budžetu, kā arī apjomu un kvalitāti;
    - pieredze personāla vadībā;
    - pieredze problēmu, t.sk. nestandarta problēmu, risināšanā;
    - pieredze sadarbībā ar valsts, pašvaldības iestādēm un NVO sektoru;
    - normatīvo aktu pārzināšana un prasme pielietottos praksē;
    - prasme strādāt komandā un veicināt sadarbību;
    - sadarbības prasmes, augsta saskarsmes kultūra un prasme kontaktēties ar cilvēkiem.
* **Prasības PR pakalpojuma koordinatoram:**
  + - pirmā vai otrā līmeņa augstākā izglītība sociālajās, humanitārajās vai eksaktajās zinātnēs;
    - pieredze pasākumu/pakalpojumu/projektu organizēšanā vai koordinēšanā, t.sk. organizējis aktivitāšu nodrošināšanu un sasniedzamo rezultātu izpildi, ievērojot plānoto aktivitāšu laika grafiku, budžetu, kā arī apjomu un kvalitāti;
    - pieredze problēmu risināšanā;
    - pieredze pārskatu sagatavošanā par pasākuma/pakalpojuma/projekta gaitu un sasniegtajiem rezultātiem;
    - pieredze sadarbībā ar valsts, pašvaldības iestādēm un NVO sektoru;
    - vēlama pieredze atbalsta nodrošināšanā mērķa grupas personām;
    - vēlamas zināšanas par sabiedrībā balstītiem sociālajiem pakalpojumiem personām ar garīga rakstura traucējumiem;
    - valodu prasmes: latviešu valodas – obligāti, krievu un angļu valodas – vēlamas;
    - normatīvo aktu pārzināšanaun prasme pielietottos praksē*;*
    - prasme strādāt komandā un veicināt sadarbību;
    - sadarbības prasmes, augsta saskarsmes kultūra un prasme kontaktēties ar cilvēkiem.
* **Prasības PR pakalpojuma sociālajam darbiniekam:**
  + - otrā līmeņa profesionālā augstākā izglītība sociālajā darbā;
    - vēlamas pamatprasmes un pieredze darbā un komunikācijā ar personām ar garīga rakstura traucējumiem;
    - pieredze problēmu, t.sk. nestandarta problēmu, risināšanā;
    - valodu prasmes – latviešu valoda;
    - labas saskarsmes prasmes.
* **Prasības PR pakalpojuma atbalsta grupu vadītājam - profesionālim:**
  + - pirmā vai otrā līmeņa augstākā izglītība sociālajā darbā, sociālajā aprūpē, sociālajā rehabilitācijā, tiesību zinātnēs vai citās sociālajās vai humanitārajās zinātnēs. Atsevišķos gadījumos prasības pēc izglītības var aizstāt ar vismaz trīs gadu profesionālo pieredzi attiecīgajā jomā;
    - vēlamas pamatprasmes un pieredze darbā un komunikācijā ar personām ar garīga rakstura traucējumiem;
    - valodu prasmes: latviešu un/vai angļu valoda;
    - labas saskarsmes prasmes.
* **Prasības PR pakalpojuma atbalsta grupu vadītājam – pieredzes ekspertam:**
  + - pamata (pamatskolas) izglītība;
    - vēlamas pamatprasmes un pieredze darbā un/vai komunikācijā ar personām ar garīga rakstura traucējumiem;
    - valodu prasmes: latviešu valoda.
* **Prasības PR pakalpojuma atbalsta grupu vadītājam - līdziniekam:**
  + - vēlama pirmā vai otrā līmeņa augstākā izglītība;
    - vēlamas pamatprasmes un pieredze darbā un/vai komunikācijā ar personām ar garīga rakstura traucējumiem;
    - valodu prasmes: latviešu valoda;
    - labas saskarsmes prasmes.
  + *Grupu vadītājiem nepieciešamās kompetences:*
    - iecietība pret personām ar garīga rakstura traucējumiem, lai veidotu veiksmīgu kontaktu;
    - spēja analizēt situāciju;
    - spēja strādāt komandā un piemēroties mainīgiem darba apstākļiem;
    - spēja patstāvīgi pieņemt lēmumus, komunicēt, risināt problēmas un konfliktus;
    - spēja motivēt atbalsta grupu dalībniekus pārmaiņām;
    - spēja plānot un organizēt savu darbu;
    - augsti ētikas standarti.
* **Prasības PR pakalpojuma supervizoram:**
  + - spēkā esošs Latvijas Supervizoru apvienības izsniegts supervizora sertifikāts;
    - otrā līmeņa augstākā izglītība psiholoģijā vai sociālajā darbā;
    - izglītība supervīzijā atbilstoši Eiropas nacionālo supervizoru organizāciju asociācijas (ANSE) izglītības standartam;
    - pieredze supervīziju vadīšanā.
  + *Nepieciešamās kompetences supervizoram:*
    - labas saskarsmes prasmes;
    - vēlama pieredze darbā un komunikācijā ar personām ar invaliditāti, garīga rakstura traucējumiem vai AST vai speciālistiem un tuviniekiem, kas veic šo personu aprūpi;
    - spēja analizēt situācijas, lai stiprinātu atbalsta grupu vadītāju kapacitāti ilgtermiņā veikt grupas vadītāja pienākumus;
    - spēja strādāt komandā un piemēroties mainīgiem darba apstākļiem;
    - spēja patstāvīgi pieņemt lēmumus, komunicēt, risināt problēmas un konfliktus;
    - spēja patstāvīgi plānot un organizēt savu darbu;
    - augsti ētikas standarti.

* **Prasības Bērnu pieskatītājiem:**
  + - vēlamas pamatprasmes un pieredze darbā un komunikācijā ar personām ar garīga rakstura traucējumiem;
    - valodu prasmes – latviešu valoda;
    - vēlams ir apgūta profesionālās pilnveides izglītības programma bērnu aprūpes vai asistenta mācības vai ir vidējā profesionālā pedagoģiskā vai augstākā pedagoģiskā izglītība, vai profesionālā izglītība medicīnā, sociālajā darbā, vai ir iegūta aukles profesionālā kvalifikācija.

### **Psihosociālās rehabilitācijas pakalpojuma vienas vienības izmaksu noteikšanas metodika un pakalpojuma cena**

Sociālo pakalpojumu cena parasti tiek rēķināta uz klientu, un tās mērvienība ir stunda, diena vai diennakts, atkarībā no sniedzamā sociālā pakalpojuma specifikas.

Veidojot jauno PR pakalpojumu un izanalizējot PR pakalpojuma specifiku un tā veidus, tika secināts, ka PR pakalpojuma cenu nav lietderīgi aprēķināt uz klientu, jo PR pakalpojuma sniegšanas formāts ir grupu nodarbība, kurā var piedalīties dažāds dalībnieku skaitu (no diviem līdz neierobežotam dalībnieku skaitam grupā atbilstoši PR pakalpojuma veidam). Ne visas atbalsta grupas nodarbības tika apmeklētas 100%. Ja PR pakalpojuma cenu rēķinās uz vienu klientu, netiks segtas visas PR pakalpojuma izmaksas. Līdz ar to viena PR pakalpojuma veida cenas mērvienība ir viena atbalsta grupas nodarbība.

PR pakalpojuma cenas aprēķinā tiek izdalītas trīs izmaksu grupas:

1. Atlīdzības izmaksas – atlīdzība speciālistiem, kuri praktiski strādā ar mērķa grupu un nodrošina PR pakalpojuma organizēšanu un ieviešanu *(PR pakalpojuma vadītājs, PR pakalpojuma koordinators, sociālais darbinieks un atbalsta grupu vadītāji)*.
2. Ar PR pakalpojuma prasību nodrošināšanu saistītās izmaksas – visas izmaksas, kas ir tieši saistītas ar PR pakalpojuma ieviešanu un nodrošināšanu, piemēram, atbalsta grupu vadītāju mācības, telpu noma nodarbībām, bērnu pieskatītājs nodarbībās, transporta izmaksas nodarbību dalībniekiem un vadītājiem, supervīziju izmaksas u.c.. Tā kā PR pakalpojumu plānots nodrošināt ne tikai Rīgā, bet arī Latvijas reģionos, tad aprēķinos ir izdalītas izmaksas, kas ir specifiskas atbalsta grupu nodarbībām, kas tiek organizētas ārpus Rīgas, un nodarbībām Rīgā, piemēram, transporta izmaksas dalībniekiem plānotas tikai gadījumā, ja atbalsta grupu nodarbības notiek ārpus Rīgas. Tāpat ir izdalītas izmaksas, kuras ir attiecināmas uz klātienes grupu nodarbībām un kuras uz grupu nodarbībām, kas tiek organizētas attālināti, piemēram, klātienes nodarbībās papildu tiek nodrošināts bērnu pieskatīšanas pakalpojums un kafijas pauzes.
3. Administratīvās izmaksas – izmaksas, kas nepieciešamas, lai sekmīgi nodrošinātu PR pakalpojumu, bet nav tieši saistītas ar to. Pamatojoties uz Sociālo pakalpojumu un sociālās palīdzības likuma 13. panta otrās daļas 3 prim punktu, administratīvajām izmaksām novirzīti 10 % no kopējām aprēķinātajām atlīdzības izmaksām un ar PR pakalpojuma prasību nodrošināšanu un uzturēšanu saistītajām izmaksām *(piemēram, grāmatveža, finansista, jurista atalgojums, kancelejas preces, pasta izdevumi, iekārtu noma u.c.)*.

PR pakalpojuma vienas vienības izmaksas/cena ir atspoguļota *2.7.1.tabulā* un detalizēts PR pakalpojuma vienas vienības izmaksu /cenas aprēķins ar skaidrojumiem ir skatāms *8. pielikumā*.

*2.7.1. tabula*

PR pakalpojumu vienas vienības izmaksas/cena

|  |  |  |  |  |
| --- | --- | --- | --- | --- |
| Pakalpojuma veids | Mērvienība | Vienas vienības izmaksas/ cena, *euro* | Maksimālais dalībnieku skaits vienā grupas nodarbībā | Vidējās izmaksas uz vienas grupas dalībnieka vienu nodarbību, *euro* |
| **PR pakalpojuma nodrošināšana** | | | | |
| Vispārīgā atbalsta grupa/ klātienē | Viena grupu nodarbība | 1 058.81 | 15 | 70.59 |
| Vispārīgā atbalsta grupa/ attālināti | 889.45 | 15 | 59.30 |
| Specializētā atbalsta grupa/ attālināti | 1 059.21 | 25 | 42.37 |
| Specializētā atbalsta grupa/ klātienē bērniem | 1 752.83 | 10 | 175.28 |
| Specializētā atbalsta grupa/ klātienē vecākiem | 1 156.56 | 25 | 46.26 |
| Radošā darbnīca/ klātienē | 1 938.62 | 16 | 121.16 |
| **Atbalsta grupu vadītāju mācības** | | | | |
| Atbalsta grupu vadītāju – līdzinieku mācības | Viens mācību dalībnieks | 428.33 | 20 |  |
| Atbalsta grupu vadītāju – pieredzes ekspertu mācības | 751.75 | 8 |  |

### **Psihosociālās rehabilitācijas pakalpojuma kvalitātes uzraudzība**

Lai novērtētu sniegtā PR pakalpojuma kvalitāti, pēc katras PR pakalpojuma grupas noslēguma, vecāki tiek aicināti anonīmi, ievērojot brīvprātības principu, aizpildīs atgriezeniskās saites anketas *(9.1.pielikums)*. Tāpat arī atbalsta grupu vadītājiem un PR pakalpojuma sniegšanā iesaistītajiem speciālistiem noslēgumā ir jāaizpilda atgriezeniskās saites anketa *(no 9.2. līdz 9.4.pielikumam)*.

Vecākiem, kā PR pakalpojuma saņēmējiem, atgriezeniskās saites anketā iekļauti jautājumi par sniegtā PR pakalpojuma kvalitāti, t.i., vai vecāki bija apmierināti ar saņemto PR pakalpojumu, vai izdales materiāli bija noderīgi (izmantojami ikdienā arī turpmāk), vai aplūkotā tēma bija aktuāla u.tml.. Tāpat tiek vērtēts, kā tika organizēts PR pakalpojuma saņemšanas process - vai tas bija vērsts uz pakalpojuma saņēmēja vajadzībām, cik tas bija draudzīgs (saprotams) pakalpojuma saņēmējam, un anketas nobeigumā pakalpojuma saņēmējam būs iespēja sniegt savus ieteikumus PR pakalpojuma nodrošināšanas procesa pilnveidošanai.

PR pakalpojuma sniegšanā iesaistīto speciālistu un atbalsta grupu vadītāju atgriezeniskās saites anketa paredzēta, lai iegūtu speciālistu vērtējumu par PR pakalpojuma kvalitāti un organizatorisko pusi, kā arī nepieciešamības gadījumā sniegtu priekšlikumus PR pakalpojuma pilnveidošanai.

Iegūtie anketēšanas rezultāti ļauj novērtēt sniegtā PR pakalpojuma kvalitāti, organizatoriskos procesus no dažādām PR pakalpojumā iesaistītajām pusēm un atbilstoši rezultātiem veikt nepieciešamos uzlabojumus PR pakalpojumā.

### **Psihosociālās rehabilitācijas pakalpojuma standarts**

PR pakalpojuma standarta mērķis ir izveidot vienotu pieeju un izpratni par PR pakalpojumu un tā saturu, lai nodrošinātu PR pakalpojuma sniegšanas kvalitāti un efektivitāti. Standarta izstrādāšanā ņemtas vērā normatīvo aktu prasības, PR pakalpojumu jomā pastāvošā labā prakse Latvijā, SAA izveidotais PR pakalpojuma standarts, kā arī personu apvienības, ko veido biedrība “Latvijas veselības ekonomikas asociācija” un biedrība “Latvijas Sarkanais krusts “Kurzemes komiteja””, izstrādātajā 4. nodevumā “Gala ziņojums “Sabiedrībā balstītu sociālo pakalpojumu finansēšanas mehānisma apraksta un ieviešanas metodikas izstrāde bērniem ar funkcionāliem traucējumiem”” izveidotā standarta veidlapa *(5.2.nodaļa).*

PR pakalpojuma standartā iekļauta sekojoša informācija:

* PR pakalpojuma mērķis;
* problēmas, kuras risinās PR pakalpojums;
* PR pakalpojuma mērķa grupa;
* PR pakalpojuma sniedzējs;
* PR pakalpojuma apjoms;
* PR pakalpojuma saturs;
* PR pakalpojuma ietvaros sasniedzamie rezultāti (nodefinēti kvalitatīvie rezultatīvie rādītāji, kas atspoguļos PR pakalpojuma efektivitāti);
* PR pakalpojuma nodrošināšanā iesaistītais personāls;
* PR pakalpojuma dokumentēšana;
* PR pakalpojuma novērtēšana;
* normatīvie akti, kuri reglamentē PR pakalpojuma saņemšanu.

Atbilstoši pakalpojuma standarta struktūrai tika izstrādāts PR pakalpojuma standarts *(10. pielikums).*

### **Psihosociālās rehabilitācijas pakalpojuma turpmākai nodrošināšanai nepieciešamais finansējums un rezultatīvie rādītāji**

PR pakalpojumu plānots nodrošināt Rīgā un citos Latvijas reģionos. Organizējot vispārīgās atbalsta grupas, dalībnieki tiek atlasīti, ņemot vērā viņu dzīves vietu un atbalsta grupai izvēloties piemērotāko tikšanās vietu, kas būtu pēc iespējas tuvāk visiem tās dalībniekiem.

Izmantojot tehnoloģiskās iespējas, atbalsta grupas tiek organizētas, pēc iespējas aptverot plašāku mērķa grupas dzīves vietu teritoriālo pārklājumu. PR pakalpojumu pieejamību arī attālākajos Latvijas reģionos padara iespējamu attālināto nodarbību organizēšana, kā arī iespēja klātienes nodarbībās pieslēgties attālināti no dzīvesvietas.

Vēlams vispārīgās atbalsta grupas plānot vismaz divas katrā Latvijas plānošanas reģionā, tomēr jāņem vērā, ka vispārīgo atbalsta grupu organizēšana ir atkarīga no mērķa grupas ieinteresētības. Pastāv iespēja, ka atbalsta grupas kādā no Latvijas plānošanas reģioniem būs vairāk, kādā mazāk, ko apliecina apkopotie dati par izmēginājumprojekta dalībnieku norādīto dzīvesvietu *(2.10.1. attēls).*

*2.10.1. attēls*


Izmēģinājumprojekta dalībnieku sadalījums pēc dzīves vietas pa plānošanas reģioniem Latvijā

|  |  |
| --- | --- |
| Latvijas plānošanas reģioni | Izmēģinājumprojekta dalībnieku sadalījums pēc dzīves vietas (procentos) |
| Rīgas plānošanas reģions | 48 % |
| Kurzemes plānošanas reģions | 17 % |
| Zemgales plānošanas reģions | 10 % |
| Vidzemes plānošanas reģions | 15% |
| Latgales plānošanas reģions | 10% |

Kopumā plānots organizēt līdz **46** grupām un tām novadīt **264** nodarbības *(2.10.2. tabula),* no tām daļu plānots organizēt klātienē ar iespēju pieslēgties attālināti un daļu tikai attālināti vai tikai klātienē.

*2.10.2. tabula*

Plānotais PR pakalpojuma īstenošanas ietvars



Komplektējot atbalsta grupas, pakāpeniski, iespēju robežās, tiek mazināta dalībnieku koncentrēšanās vienā reģionā, piemēram, Rīgā. Klātienē plānotas noorganizēt no **178** līdz **194 atbalsta grupu** nodarbībām, kur radošās darbnīcas īsteno tikai klātienē, vispārīgās un specializētās atbalsta grupas gan klātienē, gan attālināti.

PR pakalpojumam nepieciešamais finansējums kalendārajā gadā ir aprēķināts atbilstoši *2.10.2. tabulā* atspoguļotajam PR pakalpojuma īstenošanas ietvaram, paredzot, ka gadā tiek organizētas **264** grupu nodarbības, vienas atbalsta grupu vadītāju – pieredzes ekspertu un līdzinieku mācības *(2.10.3. tabula).* Īstenojot atbalsta grupu nodarbības atbilstoši *2.10.2.* tabulā norādītajam apjomam, PR pakalpojums tiks nodrošināts vismaz **300** mērķa grupas personām un kopējais nepieciešamais finansējums ir **386 638,81** *euro* apmērā.

*2.10.3. tabula*

PR pakalpojuma nodrošināšanai gadā nepieciešamā finansējuma aprēķins

| Pakalpojuma veids | Mērvienība | Vienas vienības izmaksas/cena | Grupu nodarbību skaits | Izlietotais finansējums, *euro* |
| --- | --- | --- | --- | --- |
| **PR pakalpojuma nodrošināšana** | | | | |
| Vispārīgā atbalsta grupa klātienē | Viena grupu nodarbība | 1 058.81 | 62 | **65 645.91** |
| Vispārīgā atbalsta grupa attālināti | 889.45 | 18 | **16 010.08** |
| Specializētā atbalsta grupa attālināti | 1 059.81 | 56 | **59 314.64** |
| Specializētā atbalsta grupa klātienē bērniem | 1 752.81 | 32 | **56 089.79** |
| Specializētā atbalsta grupa klātienē vecākiem | 1 156.54 | 12 | **13 878.48** |
| Radošā darbnīca/ klātienē | 1 938.60 | 84 | **162 842.06** |
| **Atbalsta grupu vadītāju apmācību nodrošināšana** | | | | |
| Atbalsta grupu vadītāju - līdzinieku apmācības | Viens apmācību dalībnieks | 427.74 | 16 | 6 843.84 |
| Atbalsta grupu vadītāju - pieredzes ekspertu apmācības | 751.75 | 8 | 6 014.00 |
| PR pakalpojuma nodrošināšanai **nepieciešamais kopējais finansējums** | | | | **386 638.81** |

### **Priekšlikumi izmaiņām normatīvajos aktos**

PR pakalpojuma ieviešanai, nepieciešami grozījumi SPSP likumā. *2.11.1. tabulā* ir apkopoti priekšlikumi grozījumiem un to pamatojums.

*2.11.1.tabula*

Grozījumi Sociālo pakalpojumu un sociālās palīdzības likumā

| **Nr.p.k.** | **Priekšlikums** | **Pamatojums** |
| --- | --- | --- |
| 1. | Papildināt 1.pantu ar 44. punktu šādā redakcijā:  **“44) Psihosociālās rehabilitācijas pakalpojums bērniem ar autiskā spektra traucējumiem un viņu likumiskajiem pārstāvjiem vai audžuģimenei** -ir pasākumu kopums, kas vērsts uz sociālās funkcionēšanas spēju atjaunošanu vai uzlabošanu, palīdzot bērnam ar AST un/vai viņa ģimenei risināt starppersonu un sociālās vides problēmas un sniedzot psihosociālu atbalstu, lai nodrošinātu bērna ar AST un/vai viņa ģimenes sociālā statusa atgūšanu vai iegūšanu un iekļaušanos sabiedrībā. | Lai nodrošinātu jauna sociālā pakalpojuma – PR pakalpojums bērniem ar FT un viņu likumiskajiem pārstāvjiem vai audžuģimenei– sniegšanu, likumā nepieciešams iekļaut šī pakalpojuma termina skaidrojumu, lai nodrošinātu vienveidīgu pakalpojuma veida izpratni un iekļaušanos sociālo pakalpojumu sistēmā.  (Ja konceptuāli ir mērķis pakalpojumu nākotnē attiecināt uz plašāku mērķa grupu, termina skaidrojumā mērķa grupa “bērniem ar autiskā spektra traucējumiem un viņu likumiskajiem pārstāvjiem vai audžuģimenei” paplašināma.) |
| 2. | Papildināt 13.panta (1) daļu ar 15) punktu šādā redakcijā:  “15) Psihosociālās rehabilitācijas pakalpojumu bērniem ar autiskā spektra traucējumiem, kuriem noteikta invaliditāte, un viņu likumiskajiem pārstāvjiem vai audžuģimenei. Ministru kabinets nosaka pakalpojumu veidus, apjomu, saturu, kā arī šī pakalpojumu saņemšanas, piešķiršanas, pārtraukšanas un izbeigšanas nosacījumus un kārtību.” | Grozījumi nepieciešami, lai PR pakalpojumu varētu nodrošināt no valsts budžeta līdzekļiem. Lai turpmāk PR pakalpojumu finansētu no valsts budžeta, nepieciešams izstrādāt Ministru kabineta noteikumus, kas nosaka PR pakalpojuma nodrošināšanas nosacījumus. |
| 3. | Papildināt 21.1 pantu (1) daļu ar 5) punktu šādā redakcijā:  “5) bērnam ar autiskā spektra traucējumiem, kuram noteikta invaliditāte, un viņa likumiskajiem pārstāvjiem vai audžuģimenei.” | Grozījumi nepieciešami, lai paplašinātu likumā noteikto PR pakalpojuma mērķa grupu. |
| 4. | Papildināt likumu ar 212. pantu šādā redakcijā:  **“212. pants. Psihosociālās rehabilitācijas pakalpojums bērniem ar autiskā spektra traucējumiem un viņu likumiskajiem pārstāvjiem vai audžuģimenei.**  (1) Psihosociālās rehabilitācijas pakalpojuma mērķis ir sniegt psihosociālo atbalstu bērniem ar autiskā spektra traucējumiem un viņu likumiskajiem pārstāvjiem vai audžuģimenei, lai veicinātu/nodrošinātu to sociālā statusa atgūšanu vai iegūšanu un iekļaušanos sabiedrībā.”  (2) Psihosociālās rehabilitācijas pakalpojumu ir tiesības saņemt:   1. bērniem ir autiskā spektra traucējumiem, kuriem ir noteikta invaliditāte; 2. bērnu ar autiskā spektra traucējumiem likumiskajiem pārstāvjiem vai audžuģimenēm.” | Likuma III nodaļu “Sociālo pakalpojumu sniegšanas mērķi, veidi un tiesības uz tiem” nepieciešams papildināt ar pantu, kas sniegtu PR pakalpojuma aprakstu un kritērijus pakalpojuma saņemšanai. |

### **KOPSAVILKUMS**

* **PR pakalpojuma apraksts**

Lai samazinātu informācijas vakuumu un palīdzētu bērniem ar FT, kuriem noteikta invaliditāte, viņu vecākiem iekļauties sabiedrībā, kā arī sniegtu cieņu pilnu atbalstu ģimenēm, kurās aug bērns ar AST, LAA pārņem Somijas valdības praksi atbalsta sniegšanā ģimenēm, kurās aug bērni ar AST un izstrādā jaunu PR pakalpojumu **bērniem ar FT un viņu vecākiem,** un ir aprobējusi šī pakalpojuma sniegšanu praksē.

Lai noskaidrotu ekspertu un vecāku viedokļus par nepieciešamo PR pakalpojumu, tā veidiem, saturu un apjomu, kas nepieciešami bērniem un viņu vecākiem, tika izmantotas kvalitatīvās un kvantitatīvās pētniecības metodes.

* **PR pakalpojuma definīcijas, mērķis, uzdevumi un mērķa grupa**

*PR pakalpojums*ir pasākumu kopums, kas vērsts uz sociālās funkcionēšanas spēju atjaunošanu vai uzlabošanu, palīdzot bērnam ar FT un/vai viņa ģimenei, risināt starppersonu un sociālās vides problēmas, un sniedzot psiholoģisku un sociālu atbalstu, lai nodrošinātu bērna ar FT un/vai viņa ģimenes sociālā statusa atgūšanu vai iegūšanu un iekļaušanos sabiedrībā.

*PR pakalpojuma mērķis -* sniegt psihosociālu atbalstu mērķa grupai, lai veicinātu/nodrošinātu mērķa grupas sociālā statusa atgūšanu vai iegūšanu un iekļaušanos sabiedrībā.

*PR pakalpojuma uzdevumi*

* nodrošināt psihosociāla atbalsta sniegšanu bērniem ar FT un viņu vecākiem;
* veicināt mērķa grupas iekļaušanos sabiedrībā;
* veicināt mērķa grupas sociālā statusa iegūšanu / atgūšanu.

*PR pakalpojuma mērķa grupa* - bērni ar FT, kuriem VDEĀVK ir noteikusi invaliditāti, viņu vecāki.

Atbalsta sniegšana būtu vēlams nodrošināt paplašinātai mērķa grupai, kaut viena atbalsta grupas veida ietvaros, piemēram, vispārīgo atbalsta grupu ģimenēm, kurās aug bērns ar diagnozi AST un vēl notiek bērna invaliditātes kārtošanas process. Tāpat atbalsta saņemšanā būtu jāiekļauj ģimenē augošie brāļi un māsas, citi ģimenes un aprūpes locekļi, tāpat arī pedagogi un dažādi speciālisti.

* **PR pakalpojuma veidi**

Ņemot vērā pētījumu rezultātus, starptautisko pieredzi, Latvijas situācijas analīzi un izmēģinājumprojekta rezultātus,tiek definēti šādi PR pakalpojuma veidi:

* vispārīgā atbalsta grupa;
* specializētā atbalsta grupa;
* radošās darbnīcas.
* **Vispārīgo atbalsta grupu** ietvaros tiek piedāvāts atbalsts vecākiem, ko vada pieredzes eksperts un līdzinieks. Vispārīgās atbalsta grupas darbības laiks, veids un saturs tiek pielāgots grupas vajadzībām un interesēm.
* **Specializētās atbalsta grupas** mērķis ir  konkrētas problēmas risināšana bērniem un viņu vecākiem par viņiem aktuālām tēmām, piemēram, stomotoloģija, ginekoloģija, bērna pubertātes periods u.c., kuras var tikt pielāgotas, ņemot vērā priekšizpētes grupu un citu atbalsta grupu ietvaros identificētās problēmas, ar ko saskaras bērni un viņu vecāki.
* **Radošos darbnīcu nodarbībās** bērniem ir iekļautas sociālo prasmju un pašaprūpes veicināšanas aktivitātes, dzīves prasmju nodarbības, individuālas un grupu spēles, kā arī tematiskās lekcijas, lai mazinātu PR pakalpojumā iesaistīto bērnu sociālās mijiedarbības un komunikācijas traucējumus, uzlabotu pašaprūpes prasmes un patstāvību, lai viņi spētu veiksmīgi iekļauties sabiedrībā. Tiek veidota droša un attīstoša vide, kur bērniem ir iespēja pavadīt brīvo laiku, būt kopā ar vienaudžiem un iegūt draugus, kur saprot un pieņem bērnus, lai viņi nebūtu nošķirti no sabiedrības.
* **Atbalsta grupu vadītāju - pieredzes ekspertu un līdzinieku mācības un supervīziju nodrošināšana**

Lai iespējami kvalitatīvi pārņemtu Somijas pieredzi, tiek mācīti grupu vadītāji – līdzinieki un pieredzes eksperti:

* Vēlamais mācāmo atbalsta grupu vadītāju - līdzinieku skaits ir no 16 līdz 26 personas. Ieviešot PR pakalpojumu, kvantitatīvi atlasa lielāku skaitu ar vecākiem, apmēram, 30 personas, kuras ir ieinteresētas grupu vadīšanā kā līdzinieki, un tad kvalitatīvi tiek atlasīti tie vecāki, kuri tiešām ir gatavi vadīt atbalsta grupas. Turpmāk īstenojot PR pakalpojuma sniegšanu, šādas mācības vēlams organizēt vienu līdz divas reizes gadā, lai pakāpeniski veidotu atbalsta loku ar apmācītiem līdziniekiem visos Latvijas reģionos.
* Pasniedzēju vidū ir gan vietējie, gan ārzemju profesionāļi.
* Grupu vadītāju mācības vēlams rīkot klātienē vai hibrīda formā, atbilstoši konkrētas mācību grupas specifikai.
* Mācību vadītājs sagatavo izdales materiālu informatīvo bāzi un LAA nodrošina materiālu maketēšanu un izdruku.
* Lai nodrošinātu profesionālu un drošu vidi, tiek organizētas supervīzijas atbalsta grupu vadītājiem. Supervīzija ir konsultatīvs atbalstsatbalsta grupu vadītājiem jautājumos, kas saistīti ar darbu atbalsta grupās, paaugstinot viņu  profesionalitāti. Supervīzijā grupu vadītāji var konsultēties par sarežģītiem gadījumiem, ar kuriem viņi saskaras grupu vadīšanas laikā. Pēc mācībām pieredzes ekspertiem un līdziniekiem tiek nodrošinātas supervīzijas pēc nepieciešamības, bet ne mazāk kā viena trīs stundu gara grupas supervīzijas nodarbība reizi divos mēnešos. Papildu atbalsta grupu vadītājiem var tikt nodrošinātas  individuālās supervīzijas. Tās var notikt klātienē/tiešsaistē vai telefonsarunas veidā. Dalībnieku skaits grupu supervīzijās ir no 6 - 10 personām vienā grupā.
* Lai brīvprātīgie līdzinieki uzturētu un turpinātu uzlabot savas grupas vadīšanas prasmes, viņiem tiek organizētas papildu mācības vienu līdz divas reizes gadā. Mācību tēmas un norises laikus saskaņo ar PR pakalpojuma koordinatoru, kurš organizē līdzinieka piedalīšanos nepieciešamajās mācībās.
* **PR pakalpojuma nodrošināšanā iesaistītais personāls:**
* PR pakalpojuma vadītājs;
* PR pakalpojuma koordinatori;
* PR pakalpojuma sociālie darbinieki;
* PR pakalpojuma atbalsta grupu vadītāji – profesionāļi;
* PR pakalpojuma atbalsta grupu vadītāji – pieredzes eksperti;
* PR pakalpojuma atbalsta grupu vadītāji – līdzinieki;
* PR pakalpojuma supervizori.
* **PR pakalpojuma sniegšanas kārtība**

PR pakalpojuma nodrošināšanas process ietver septiņus posmus:

1.posms “PR pakalpojumu nodrošināšana – profesionāļu atlase”;

2.posms “Potenciālo PR pakalpojumu saņēmēju un grupu vadītāju informēšana par PR pakalpojumu”;

3.posms “PR pakalpojuma nodrošināšanā iesaistīto potenciālo atbalsta grupu vadītāju - pieredzes ekspertu un līdzinieku atlase”;

4.posms “PR pakalpojuma nodrošināšana - grupu vadītāja pieredzes eksperta vai līdzinieka apmācības”;

5.posms “Pieteikšanās PR pakalpojumam un PR pakalpojuma piešķiršana”;

6.posms “PR pakalpojuma saņemšana”;

7.posms “PR pakalpojuma izbeigšana”.

### ANOTĀCIJA

ANO Konvencijā par personu ar invaliditāti tiesībām un Bērnu tiesību konvencijā noteikts, ka jebkurai personai ar invaliditāti ir tiesības dzīvot savā dzīvesvietā, mājās un ANO Konvencijas dalībvalstīm ir pienākums nodrošināt atbilstošus pakalpojumus, lai personas savas tiesības varētu realizēt.

Latvijas Republikas Satversme nosaka, ka “valsts īpaši palīdz bērniem invalīdiem” (110. pants) un “valsts aizsargā cilvēku veselību” (111. pants). Bērnu tiesību aizsardzība likuma 10. panta 1. daļa paredz, ka “bērnam ir tiesības uz tādiem dzīves apstākļiem un labvēlīgu sociālo vidi, kas nodrošina pilnvērtīgu fizisko un intelektuālo attīstību.”, bet 12. pants paredz “Bērnam ir tiesības uz bezmaksas veselības aprūpi, ko nosaka valsts programma”.

Valsts sniedz bezmaksas veselības aprūpi bērniem, taču pakalpojumu klāsts un pakalpojumu daudzums nav pietiekošs, lai sniegtu bērniem ar AST pilnvērtīgu rehabilitāciju.

Bērni ar īpašām vajadzībām vairāk nekā citi bērni ir atkarīgi no citām personām, sevišķi saviem ģimenes locekļiem. Tādēļ valstij pēc iespējas ir jāatbalsta bērni ar īpašām vajadzībām un viņu ģimenes. Šis pienākums ir cieši saistīts ar bērna cilvēktiesībām, proti, tiesībām uz sociālo un ekonomisko atbalstu un aizsardzību, tiesībām uz veselību un izglītību.

Saskaņā ar NVD datiem par 2019. gadu, Latvijā ir 2 369 bērni, kuriem diagnosticēti AST, no tiem 366 vecumā no 0 - 3 gadiem, 1022 vecumā no 4 - 7 gadiem. Bērns ar AST piedzimst, un tie saglabājas visa mūža garumā. AST radītajām komunikācijas un sociālās mijiedarbības grūtībām nav pieejama farmakoloģiska vai medicīniska ārstēšana, taču izšķirošu lomu ieņem psihosociālā rehabilitācija bērna agrīnā vecumā.

LAA sadarbībā ar LM 2022. gada rudenī uzsāka jaunu psihosociālās rehabilitācijas pakalpojumu (PR) bērniem ar AST un viņu ģimenes locekļiem.

Aktivitāte "Atbalstīt ceļā" tika īstenota Eiropas Sociālā fonda projekta Nr. 9.2.2.2./16/I/001 „Sociālo pakalpojumu atbalsta sistēmas pilnveide” ietvaros, kā mērķis ir pilnveidot sociālo pakalpojumu sistēmu, izstrādājot un aprobējot jaunus sabiedrībā balstītus sociālos pakalpojumus. Aktivitātes ietvaros izstrādāts PR pakalpojuma apraksts, realizēts šī pakalpojuma izmēģinājumprojekts, pēc kura veikta tā rezultātu novērtēšana un priekšlikumu izstrāde par jauna PR pakalpojuma ieviešanu Latvijā. Projekts Nr. 9.2.2.2./16/I/001 tiek finansēts no Eiropas Sociālā fonda un Latvijas valsts budžeta līdzekļiem.

PR pakalpojuma apraksts tika izstrādāts, ņemot vērā ārvalstu labo praksi - SAA pieeju atbalsta sniegšanā bērniem ar autismu un viņu ģimenēm. Izveidotā atbalsta sistēma Somijā paredz attālinātu un klātienes atbalsta grupu veidā sniegt sistemātisku psihosociālu un informatīvu atbalstu ģimenēm, kurās ir bērns ar AST, kā arī organizēt atbalsta grupas atbalsta komandām, kuras palīdz šiem bērniem un viņu ģimenēm. Labā prakse pārņemta un ieviesta Latvijā, pielāgojot to Latvijas situācijai un pieejamiem pakalpojumiem un atbalstam ģimenēm, kurās aug bērns ar autismu.

PR izmēģinājumprojekts norisinājās šādos posmos:

* PR pakalpojumu nodrošināšana – profesionāļu atlase;
* PR pakalpojumu saņēmēju un grupu vadītāju informēšana par PR pakalpojumu;
* Potenciālo PR pakalpojuma nodrošināšana – grupu vadītāju pieredzes ekspertu vai līdzinieku atlase;
* PR pakalpojuma nodrošināšana - grupu vadītāja pieredzes eksperta vai līdzinieka apmācības;
* PR pakalpojuma sniegšana/saņemšana;
* sniegtā/saņemtā AB pakalpojuma mājoklī novērtēšana, aizpildot aptaujas anketu;
* izmēģinājumprojektā iegūto datu analīze, secinājumu un priekšlikumu izstrāde.

PR pakalpojuma ietvaros tika nodrošināti šādi PR pakalpojuma veidi:

* Priekšizpētes grupa.
* Vispārīgā atbalsta grupa.
* Specializētā atbalsta grupa.
* Radošās darbnīcas.

Izmēģinājumprojekta ietvaros PR pakalpojums tika sniegts 380 personām: 246 vecākiem un 134 bērniem. Vecāki un bērni RP pakalpojuma ietvaros apmeklēja 246 grupu nodarbības. RP pakalpojums nodrošināts visos Latvijas plānošanas reģionos.

Pēc PR pakalpojuma īstenošanas, rezultātu apkopošanas un izvērtēšanās, tika izstrādāts gala ziņojums “PR pakalpojuma apraksts”. PR pakalpojuma apraksts ietver PR pakalpojuma definīciju, mērķi, uzdevumus, saņemšanas kārtību, RP pakalpojuma vienas vienības izmaksas.

### ANNOTATION

The UN Convention on the Rights of Persons with Disabilities and the Convention on the Rights of the Child state that any person with disabilities has the right to live in their place of residence, home and parties to the UN Convention are obliged to provide adequate services so that individuals can exercise their rights.

The Constitution of the Republic of Latvia stipulates that "The State shall especially assist disabled children" (Article 110) and "the State shall protect human health" (Article 111). Article 10(1) of the Law on the Protection of the Rights of the Child of the Republic of Latvia provides that "A child has the right to such living conditions and a favorable social environment that ensures full physical and intellectual development.", while Article 12 provides for "The child has the right to free health care, which is determined by the state program".

The state provides free health care for children, but the range of services and the number of services is not enough to provide children with autism spectrum disorders with full-fledged rehabilitation.

Children with special needs are more dependent than other children on other persons, especially members of their families. Therefore, the state should, as far as possible, support children with special needs and their families. This obligation is closely linked to the child's human rights, namely the right to social and economic support and protection, the right to health and education.

According to the data of the National Health Service for 2019, 2369 children with autism spectrum disorders have been diagnosed in Latvia, of which 366 are aged 0-3 years, 1022 are aged 4-7 years. A child with autism spectrum disorders is born, and they persist throughout his life. The difficulties of communication and social interaction caused by AST do not have access to pharmacological or medical treatment, but psychosocial rehabilitation at an early age plays a crucial role.

In autumn 2022, the Latvian Autism Association (LAA) in cooperation with the Ministry of Welfare launched a new psychosocial rehabilitation service (PR) for children with autism spectrum disorders (AST) and their family members.

The activity "Support on the Way" was implemented within the framework of the European Social Fund project No. 9.2.2.2/16/I/001 "Improvement of the social service support system", the aim of which is to improve the system of social services by developing and approbating mechanisms for financing social services based on society and a mechanism for the implementation of the support person service. Within the framework of the activity, a description of the PR has been developed, a pilot project of this service has been implemented, after which the evaluation of its results and the development of proposals for the introduction of a new psychosocial rehabilitation service in Latvia has been carried out. Project No. 9.2.2.2/16/I/001 is financed from the EU through the European Fund and from the state budget of Latvia.

The description of the rehabilitation service was developed taking into account foreign good practice - the approach of the Finnish Autism Association in providing support to children with autism and their families. The established support system in Finland provides for systematic psychosocial and informational support in the form of remote and face-to-face support groups for families with a child with ASD, as well as to organize support groups for support teams that help these children and their families. Good practice has been adopted and implemented in Latvia, adapting it to the Latvian situation and the available services and support for families with a child with autism.

The PR pilot project took place in the following phases:

* provision of PR services – selection of professionals;
* informing recipients of PR services and group leaders about the PR service;
* Provision of potential PR service – selection of experience experts or peers of group leaders;
* provision of PR service - training of an expert or counterpart of the experience of a group leader;
* provision/receipt of PR service;
* assessment of the provided/received AB service in the home by filling out the questionnaire;
* analysis of the data obtained in the pilot project, drawing up conclusions and proposals.

Within the framework of the PR service, the following types of services were provided:

* General Support Group;
* Specialized support group;
* Creative workshops.

As part of the pilot project, the PR service was provided to 380 persons: 246 parents and 134 children. Parents and children attended 246 group classes as part of the RP service. RP service was provided in all planning regions of Latvia.

After the implementation of the PR service, the compilation and evaluation of the results, the Final Report "Description of the PR Service" was developed. The description of the service includes the definition, purpose, tasks and procedure for receiving the service. Within the framework of the description, the cost of one unit of the RP service has been developed, the description of the service has been improved and proposals for the improvement of the service have been provided.

### PIELIKUMI

1. pielikums “Izmantotie informācijas avoti”

2.pielikums “Veikto aptauju rezultātu analīze”

2.1. pielikums “Vecāku aptaujas un ekspertu interviju rezultātu analīze”

2.2. pielikums “Aptaujas “Atbalsta grupas vecākiem - AST diagnozes specifika” apkopotie rezultāti

2.3. pielikums “Aptaujas “Atbalsta grupas vecākiem “Pubertāte meitenēm”” apkopotie rezultāti”

2.4. pielikums “Aptaujas “Atbalsta grupas vecākiem “Pubertāte zēniem”” apkopotie rezultāti”

2.5. pielikums “Aptaujas “Atbalsta grupas vecākiem” apkopotie rezultāti”

2.6. pielikums “Aptaujas “Gatavošanās neatkarīgai dzīvei” apkopotie rezultāti”

2.7. pielikums “Aptaujas “Stomatoloģijas tēmas” apkopotie rezultāti”

3.pielikums “Esošas situācijas apraksts”

4.pielikums “Izmēģinājumprojekta rezultātu apkopojums un analīze”

5.pielikums “Līgumu projekti par PR pakalpojuma ieviešanu”

5.1. pielikums “Līguma projekts par supervīziju nodrošināšanu”

5.2. pielikums “Līguma projekti ar psihosociālās rehabilitācijas pakalpojuma nodrošināšanā iesaistītajiem speciālistiem”

5.2.1. pielikums “Līguma projekts par profesionāļa pakalpojuma sniegšanu”

5.2.2. pielikums “Līguma projekts par pieredzes eksperta pakalpojuma sniegšanu”

5.2.3. pielikums “Brīvprātīgā darba līguma projekts par līdzinieka pakalpojuma sniegšanu”

5.3. pielikums “Līguma projekts par psihosociālās rehabilitācijas pakalpojuma saņemšanu”

6.pielikums “Iesniegums PR pakalpojuma saņemšanai”

7.pielikums “Sociālās rehabilitācijas plāna veidlapa”

8.pielikums “Psihosociālās rehabilitācijas pakalpojuma vienas vienības izmaksu /cenas aprēķins”

9. pielikums “Atgriezeniskās saites anketu veidlapas”

9.1.pielikums “Atgriezeniskās saites anketas veidlapa psihosociālās rehabilitācijas pakalpojuma saņēmējiem””

9.2.pielikums “Atgriezeniskās saites anketas veidlapa psihosociālās rehabilitācijas pakalpojuma atbalsta grupu vadītājiem”

9.3.pielikums “Atgriezeniskās saites anketas veidlapa psihosociālās rehabilitācijas pakalpojuma vadītājam un koordinatoram, sociālajam darbiniekam”

9.4..pielikums “Atgriezeniskās saites anketas veidlapa psihosociālās rehabilitācijas pakalpojuma atbalsta grupu vadītāju apmācībām”

10. pielikums “Psihosociālās rehabilitācijas pakalpojuma standarts”

1. LM. (2021). Kas ir funkcionāli traucējumi? Izgūts no https://cilveksnevisdiagnoze.lv/kas-ir-ft/ [↑](#footnote-ref-1)
2. Latvijas Republikas Saeima (2011). Invaliditātes likums. Izgūts no: https://likumi.lv/ta/id/211494-invaliditates-likums [↑](#footnote-ref-2)
3. Pieejama [www.facebook.com/groups/autisms.lv](http://www.facebook.com/groups/autisms.lv). Grupā ir vairāk nekā 3200 cilvēki, gan vecāki bērniem ar AST, gan personas ar AST, gan atbalsta personas, speciālisti un citas personas, kas saistītas ar autisma jomu. [↑](#footnote-ref-3)